lesbian bi mafia: Ιουνίου 2009\nΗ μετά Λάρα Κρόφτ εποχή\nΟι "αδελφές" της Λάρα Κροφτ\nΜπήκε στη ζωή μας πριν από δώδεκα χρόνια και πούλησε παγκοσμίως τριάντα πέντε εκατομμύρια παιχνίδια. Το καλοσχηματισμένο κορμί της και ο μοναδικός τρόπος με τον οποίο χειρίζεται τα όπλα έκαναν τη Λάρα Κροφτ αγαπημένη ηρωίδα των μέχρι τότε video-games, ενώ η μεταφορά των περιπετειών της στη μεγάλη οθόνη με πρωταγωνίστρια την Αντζελίνα Τζολί επέκτεινε τη φήμη της και πέρα από τις οθόνες των υπολογιστών. Η βιομηχανία των video-games αναζητεί τώρα τη διάδοχό της. Ποια από τις νέες ηρωίδες έχει όμως τα φόντα για κάτι τέτοιο;\nΡούμπι, η μισθοφόρος\nΤα υπέρ της: είναι μια εντυπωσιακή γυναίκα, πολύ πιο ισχυρή από τη Λάρα Κροφτ, που αντιμετωπίζει τους εχθρούς της άλλοτε με όπλα και άλλοτε με ξύλο.\nΤα κατά της: πρώτα πυροβολεί και μετά ζητεί εξηγήσεις καθώς επίσης και ότι βάζει το χρήμα πάνω από την ηθική.\nΗ ζωή της: ζει σε μια μάντρα στη μέση της ερήμου, όμως είναι πάμπλουτη. Ως μισθοφόρος αναλαμβάνει δύσκολες περιπτώσεις και πληρώνεται καλά γι' αυτές. Στιλιστικά, θυμίζει την ηρωίδα του Ταραντίνο στο «Kill Bill».\nΟ κόσμος της: Wet (Σεπτέμβριος 2009 για το PS3 και το Xbox 360).\nΣίσνα, η πριγκίπισσα\nΤα υπέρ της: ξυπνάει στους άλλους το προστατευτικό τους ένστικτο.\nΤα κατά της: ο τρόπος με τον οποίο βλέπει την εαυτή της μοιάζει ντεμοντέ.\nΗ ζωή της: πρωταγωνιστεί στο παιχνίδι «White Knight Chronicles» όπου η πλοκή αφορά ένα μαγικό εξοπλισμό που όποια-ος τον φοράει, μετατρέπεται σε γιγάντιο λευκό ιππότη. Η ηρωίδα-ας αυτή-ος ρισκάρει κάθε φορά ακόμη και τη ζωή της-του για να τη σώσει.\nΟ κόσμος της: «White Knight Chronicles» (Δεκέμβριος 2009 για το PS3).\nΜάντισον, η φωτογράφος\nΤα υπέρ της: διαθέτει μυαλό, αλλά και γοητεία που την κάνει να παίζει όλες-ους στα δάχτυλα.\nΤα κατά της: η στρατηγική που ακολουθεί δεν είναι ιδιαίτερα ευφάνταστη. Οι αντίπαλές της έχουν περισσότερα προσόντα.\nΗ ζωή της: αναζητεί -όπως και οι τρεις άλλοι κεντρικοί ήρωες του παιχνιδιού- τον δολοφόνο του Ορεγκάμι, ο οποίος σκορπά τον τρόμο και τον πανικό στις δυτικές ακτές των ΗΠΑ. Το «Heavy Rain» είναι μια περιπέτεια, η πορεία της οποίας καθορίζεται από τους χειρισμούς των παικτριών-ων.\nΟ κόσμος της: «Heavy Rain» (από το 2010 για το PS3).\nΛάιτνινγκ, η στρατιώτης\nΤα υπέρ της: διαθέτει εντυπωσιακά μεγάλη δύναμη και φέρνει σε πέρας όποια αποστολή της ανατεθεί.\nΤα κατά της: συχνά θυμίζει άντρα, τόσο στη σκέψη όσο και στον τρόπο με τον οποίο χειρίζεται τις καταστάσεις. *Α\nΗ ζωή της: πρόκειται για την πιο διάσημη σειρά περιπετειών της Ιαπωνίας. Η νέα ηρωίδα, Λάιτνινγκ, προσπαθεί να πετύχει μαζί με τους συντρόφους της μόνο ένα σκοπό: να αποτρέψει το πεπρωμένο της.\nΟ κόσμος της: «Final Fantasy 13» (από το 2010 για το PS3 και το Xbox).\nΜπαγιονέτα, η σούπερ μάγισσα\nΤα υπέρ της: διαθέτει μαγικές ικανότητες και ιδιαίτερο σεξαπίλ.\nΤα κατά της: όταν μάχεται, δείχνει να ενδιαφέρεται περισσότερο για το στιλ της, παρά για την-τον αντίπαλό της.\nΗ ζωή της: η καλή μάγισσα αγωνίζεται ενάντια στον κακό άγγελο. Χρησιμοποιεί διάφορα όπλα για να το πετύχει αυτό, πράγμα που σημαίνει ότι η παίκτρια-ης χρειάζεται να κάνει διάφορους συνδυασμούς κουμπιών.\nΟ κόσμος της: «Bayonetta» (από τον Οκτώβριο του 2009 για το PS3 και το Xbox).\nΤο άρθρο το βρήκαμε στις 27.6.09 στην εφημερίδα Εσπρέσο γραμμένο από την Πετρίνα Καλαμβοκίδη στο\n*Α Ο σεξισμός στο μεγαλείο του, μια στρατιωτίνα δεν μπορεί παρά να σκέφτεται και να φέρεται ως άνδρας. Η μετά εποχή ηρωίδων και η εξέλιξή τες με χαρακτηριστικά, μεταιχμιακά, ως προς το φύλο και την αποσώβηση των χαρακτηριστικά που το συνοδεύουν, είναι μια ολόκληρη θεωρεία τόσο στον κινηματογράφο όσο και στις μελετήτριες-ες την κοινωνιολογίας. Ακόμη και το διαδύκτιο έχει πολύ υλικό για το θέμα. Ευαγγελία Βλάμη\nΑναρτήθηκε από lesbianbimafia Ετικέτες Πολιτισμός στις 23:50\nΤα όπλα που δεν σκοτώνουν\nΤι κάνουν οι αρχές των Ηνωμένων Πολιτειών όταν θέλουν να διαλύσουν ένα πλήθος χωρίς να ανοίξουν πυρ; Καταφεύγουν στα λεγόμενα «non dethal weapons» (μη θανατηφόρα όπλα), με τα οποία καταφέρνουν να βγάζουν νοκ-άουτ τους εχθρούς χωρίς όμως να θρηνούν αθώους ή άμαχο πληθυσμό. Για την κατασκευή τέτοιων όπλων, το αμερικανικό Πεντάγωνο επενδύει κάθε χρόνο έως και 200 εκατομμύρια δολάρια.\nΟι ειδικές-οι έχουν αρχίσει να πειραματίζονται με τα αέρια, προσπαθώντας να ενισχύσουν τη δράση των παραδοσιακών δακρυγόνων. Αυτό όμως προκαλεί διάχυτη ανησυχία, αφού τα αέρια ακροβατούν στα όρια των χημικών όπλων, τα οποία έχουν απαγορευτεί από τις διεθνείς συνθήκες.\nΌχι τυχαία, πιο προηγμένη σε αυτό το επίπεδο είναι η Ρωσία, οι οποία για να αντιμετωπίσει την κατάσταση ομηρίας παιδιών στο θέατρο της Μόσχας, το 2004, χρησιμοποίησε ένα μυστηριώδες μείγμα (παρόμοιο με το οπιούχο Immobilion) για να προκαλέσει παράλυση στους ομήρους και τους τρομοκράτες. Το λάθος που έκαναν όμως στη δοσολογία προκάλεσε τη μαζική σφαγή.\nΣτους εξωτερικούς χώρους, αντιθέτως, σημαντικό ρόλο για τη δράση των αερίων παίζουν οι παράγοντες του ανέμου και της θερμοκρασίας. Για παράδειγμα, όταν χρησιμοποιήθηκαν δοκιμαστικά όπλα που απελευθέρωσαν νέφη ανυπόφορων οσμών, παρατηρήθηκε ότι αυτά επέστρεψαν γύρω από τους εκτοξευτές τους.\nΠιο επιτυχημένες αποδείχτηκαν, αντιθέτως, οι ηχητικές συσκευές. Μία πρώτη συσκευή μοιράστηκε στα αμερικανικά στρατεύματα στο Ιράκ, αλλά και στα πλοία που περιπολούν για Σομαλούς πειρατές: η συσκευή αυτή «ουρλιάζει» σε απόσταση 300 μέτρων προκαλώντας ηχητικά κύματα που ουσιαστικά παραλύουν τον εχθρό και τον κάνουν να χάσει την αίσθηση προσανατολισμού του. Τα συστήματα αυτά έχουν εγκατασταθεί ήδη σε τζιπ, ελικόπτερα και πλοία που βρίσκονται ανοιχτά του Κέρατος της Αφρικής. Τώρα, οι ειδικές-οι σχεδιάζουν ακόμα πιο ισχυρά συστήματα, ο ήχος των οποίων θα φτάνει σε απόσταση 2.000-3.000 μέτρων, έτσι ώστε να εξουδετερώνει ακόμα και τους εχθρούς που διαθέτουν πολυβόλα και πυραύλους.\nΠαρόμοια αποτελέσματα επιτυγχάνονται και με τις νέες χειροβομβίδες flash bang, οι οποίες προκαλούν εκκωφαντικό ήχο και εκτυφλωτικό φως, καθώς και ριπή ανέμου που επιφέρει απώλεια της ισορροπίας. Στο παρελθόν, η παράλυση διαρκούσε μερικά δευτερόλεπτα. Τώρα πια, διαρκεί αρκετά λεπτά. Οι ειδικοί ωστόσο προσπαθούν να ενισχύσουν την αποτελεσματικότητα του συστήματος χρησιμοποιώντας τις αρχές των θερμοβαρικών κεφαλών, που δημιουργούν τεράστιο ωστικό κύμα χάρη στην εκτίναξη της πίεσης.\nΓια τα μάτια, αντιθέτως, υπάρχουν διάφορα είδη λέιζερ. Το μοντέλο που χρησιμοποιείται ήδη είναι αποτελεσματικό σε απόσταση εκατό μέτρων και εγγυάται τύφλωση διάρκειας μερικών λεπτών. Στο Ιράκ δοκιμάστηκε ενάντια στους οδηγούς των ύποπτων οχημάτων που δεν μείωναν ταχύτητα πριν από τα σημεία των μπλόκων. Ορισμένα κράτη ωστόσο έχουν χρησιμοποιήσει λέιζερ απαγορευμένα από τις διεθνείς συνθήκες, επειδή προκαλούν μόνιμη τύφλωση.\nΣύντομα, τα λέιζερ θα έχουν μία ακόμη λειτουργία: θα εκπέμπουν δέσμες θερμότητας που θα «βασανίζουν» το δέρμα, χωρίς όμως να προκαλούν εγκαύματα ή πληγές. Τα πρωτότυπα βρίσκονται σε προηγμένο στάδιο και χρησιμοποιούν ουσιαστικά υπέρυθρο λέιζερ για να επιτύχουν το αποτέλεσμά τους.\nΤο άρθρο το βρήκαμε στις 27.6.09 στην εφημερίδα Εσπρέσο γραμμένο από την Αφροδίτη Ραυτοπούλου στο http://www.espressonews.gr/default.asp?pid=79&la=1&catid=11&artid=1018964&pg=4\nΑναρτήθηκε από lesbianbimafia Ετικέτες Βία στις 23:37\nΒιαστής ο Τζόζεφ Μπρούκς\nΣτο σκαμνί οσκαρικός συνθέτης για 11 βιασμούς\nΣτο εδώλιο του κατηγορουμένου θα καθίσει ο βραβευμένος με Οσκαρ συνθέτης και παραγωγός ταινιών Τζόζεφ Μπρουκς, αντιμετωπίζοντας ενενήντα μία κατηγορίες που αφορούν βιασμούς έντεκα γυναικών. Ο ίδιος επιμένει πως είναι αθώος, ωστόσο τα γεγονότα, όπως τουλάχιστον περιγράφονται στο κατηγορητήριο, δεν αφήνουν ιδιαίτερες αμφιβολίες για τις πράξεις του.\nΟ 71χρονος συνθέτης και σκηνοθέτης της ταινίας «You light up my life» κατηγορείται ότι παράσερνε γυναίκες στο σπίτι του υποσχόμενος ότι θα τους εξασφάλιζε ρόλους σε ταινίες. Εκεί τις μεθούσε με κρασί και χρησιμοποιώντας απειλές ή εκμεταλλευόμενος τη μέθη τους τις βίαζε. Το κόλπο είχε στηθεί καλά, αφού ο γνωστός συνθέτης είχε βάλει αγγελία στην ιστοσελίδα Craigslist ζητώντας γυναίκες για οντισιόν. Σύμφωνα μάλιστα με την κατηγορούσα αρχή, το έκανε με τέτοιο τρόπο ώστε όσες έπεφταν στην παγίδα του να πιστέψουν πως οι πόρτες του Χόλιγουντ ήταν ήδη ανοιχτές. Μοναδική προϋπόθεση ήταν η ηλικία τους να είναι μεταξύ δεκαοκτώ και τριάντα ετών και φυσικά να είναι όμορφες. Εκανε δε πιο δελεαστική την προσφορά του πληρώνοντας ο ίδιος για τα εισιτήρια μετάβασής τους στη Νέα Υόρκη, ενώ για να κάνει πιο πειστική τη διαδικασία έβαζε τη γραμματέα του να κανονίζει τα ραντεβού αφού πρώτα έβλεπε τις κοπέλες και τους έκανε -υποτιθέμενη- συνέντευξη για το ρόλο.\nΚατά τη διάρκεια της προδικαστικής διαδικασίας ο Μπρουκς αρνήθηκε την ενοχή του για όλες τις κατηγορίες, που περιλαμβάνουν βιασμούς, σεξουαλικές επιθέσεις, σεξουαλική κακοποίηση, χρήση βίας και άλλα. Αν κριθεί ένοχος μόνο για τους βιασμούς που κατηγορείται ότι έκανε, αντιμετωπίζει ποινή κάθειρξης έως είκοσι πέντε χρόνια.\nΟ δικαστής που ασχολείται με την υπόθεση επέβαλε ως εγγύηση το ποσό των 500.000 δολαρίων ή 250.000 δολάρια σε μετρητά προκειμένου να αφήσει προσωρινά ελεύθερο τον κατηγορούμενο. Ο 71χρονος παραγωγός, που πριν από ένα χρόνο είχε πάθει εγκεφαλικό επεισόδιο, έχει περιθώριο μέχρι σήμερα να δώσει τα χρήματα ώστε να παραμείνει ελεύθερος, ενώ του απαγορεύτηκε η έξοδος από τη Νέα Υόρκη χωρίς προηγούμενη ενημέρωση των αρχών.\nΑναρτήθηκε από lesbianbimafia Ετικέτες Βία στις 23:31\nΓνωρίζουμε ότι η σκούφια μας κρατά από μια σειρά φυλές και ηπείρους.\nΓνωρίζουμε ότι οι πρόγονοί μας ταξίδεψαν και έζησαν σ' ολόκληρο τον πλανήτη.\nΓνωρίζουμε πως οι αγαπημένοι ήρωες της ιστορίας δεν ήξεραν ελληνικά.\nΓνωρίζουμε πως οι κυριώτερες θρησκείες του πλανήτη φιλοξενήθηκαν στη χώρα μας από αιώνων.\nΓνωρίζουμε από πολέμους, κατοχή, εμφυλίους, δικτακτορίες, κατατρεγμούς.\nΓνωρίζουμε από χωρισμούς οικογενειών χωρίς την θέλησή τους.\nΓνωρίζουμε από φτώχεια, ξενητιά, πείνα.\nΓγνωρίζουμε πως θα ζήσουμε αλληλοεξαρτώμενοι και θα πρέπει να μάθουμε πώς αυτό θα γίνεται καλύτερα.\nΓνωρίζουμε πως οι άνθρωποι αυτοί είτε έφυγαν απ' τα σπίτια τους διωγμένοι είτε αναγκάστηκαν να φύγουν για μια καλύτερη ζωή.\nΓνωρίζουμε πως για να φτάσουν στη χώρα μας, όσοι απ' αυτούς ήξεραν που έφτασαν, πέρασαν του λιναριού τα πάθη.\nΓνωρίζουμε πως δεν έχουμε πολιτική ένταξης τους στην κοινωνία μας.\nΓνωρίζουμε μόνο πως να τους κάνουμε παράνομους.\nΓνωρίζουμε πως χωρίς τη δουλειά τους υπό τις γνωστές συνθήκες, η χώρα μας θα ήταν φτωχώτερη.\nΓνωρίζουμε πως πολλοί δεν ήθελαν παρά να περάσουν από τη χώρα μας στο δρόμο τους για αλλού, αλλά παγηδεύτηκαν.\nΓνωρίζουμε πως με την σημερινή συμπεριφορά μας απέναντί τους παραβιάζουμε διεθνείς συμφωνίες και συμβάσεις που έχουμε υπογράψει ως χώρα.\nΓνωρίζουμε πως δεν θα θέλαμε με τίποτε να μας φέρονται όπως φερόμαστε εμείς σ' αυτούς, σε περίπτωση που η χώρα μας γνώριζε την καταστροφή και τον ολοκληρωτισμό.\nΤο άρθρο το βρήκαμε στην Athens Voice αριθμός τεύχους 263, στο "Ακατάλληλο" του Γρηγόρη Βαλλιανάτου.\nΑναρτήθηκε από lesbianbimafia Ετικέτες Νέα στις 11:45\nΗ ΕΕΔΑ διατυπώνει τις θέσεις της σταθμίζοντας τις συγκρουόμενες προσεγγίσεις της δημόσιας ασφάλειας σε μια δημοκρατική κοινωνία. Όσον αφορά τα «μέτρα για τη διασφάλιση της κοινωνικής ειρήνης», η Επιτροπή αναγνωρίζει ότι οι βιαιοπραγίες που λαμβάνουν χώρα κατά τη διάρκεια των διαδηλώσεων απολήγουν σε παραβιάσεις των δικαιωμάτων στη ζωή, τη σωματική ακεραιότητα, την ιδιοκτησία, την εκπαίδευση (φθορές εκπαιδευτικών ιδρυμάτων), αλλά και του ίδιου του δικαιώματος συμμετοχής σε ειρηνική διαδήλωση. Ωστόσο, η σημαντική αύξηση των ποινών για την τέλεση αδικημάτων με καλυμμένα ή αλλοιωμένα χαρακτηριστικά κρίνεται ως αλυσιτελής: η πραγματικότητα μαρτυρά ότι η πολιτεία αδυνατεί να εφαρμόσει το υπάρχον νομοθετικό πλαίσιο για λόγους που δεν σχετίζονται με το ύψος των ποινών. Ως εκ τούτου, ο αυστηρότερος χαρακτήρας των νέων διατάξεων δεν διασφαλίζει την εφαρμογή τους, και επομένως δεν λειτουργεί αποτρεπτικά για τους εν δυνάμει δράστες. Στην αναποτελεσματικότητα των διατάξεων προστίθεται και η προβληματική αοριστία της έννοιας των καλυμμένων ή αλλοιωμένων χαρακτηριστικών, από πλευράς απονομής της ποινικής δικαιοσύνης. Επιπλέον, η ρύθμιση περί αυτεπάγγελτης δίωξης για εξύβριση υπαλλήλου προκαλεί βαθύ προβληματισμό για το σεβασμό της ελευθερίας της έκφρασης, και δεν συμβαδίζει με τις αρχές μιας ώριμης δημοκρατίας, όπου δεν χωρούν οπισθοδρομήσεις στο αδίκημα της «περιύβρισης αρχής».\nΗ ΕΕΔΑ εναντιώνεται πλήρως στα μέτρα διοικητικής απέλασης και κράτησης του νομοσχεδίου. Ο χαρακτηρισμός αλλοδαπής-ου, με ή χωρίς νόμιμα έγγραφα, ως επικίνδυνης-ου για τη δημόσια τάξη ή ασφάλεια λόγω απλής ποινικής δίωξης (και όχι καταδίκης) εις βάρος του για όλα τα αδικήματα που επισύρουν ποινή μεγαλύτερη των τριών μηνών, ακυρώνει τη θεμελιώδη αρχή του τεκμηρίου αθωότητας και ανατρέπει τη λειτουργία της ποινικής δικαιοσύνης. Το «τεκμήριο επικινδυνότητας» που εισάγεται κινδυνεύει να εφαρμοστεί αδιακρίτως, οδηγώντας σε απέλαση ακόμα και μόνιμα και νόμιμα διαμένουσες-ντες στην Ελλάδα αλλοδαπές-ους. Έντονες ανησυχίες προκαλεί και η δυνατότητα κράτησης των προς απέλαση αλλοδαπών για περίοδο μέχρι και 18 μήνες. Ο πληθυσμός των αλλοδαπών που αφορά το μέτρο είναι τόσο μεγάλος που αποκλείει την πιθανότητα κράτησής τους υπό αξιοπρεπείς συνθήκες. Τα μέτρα είναι, άλλωστε, σε προφανή αντίθεση με τη σχετική κοινοτική Οδηγία 2008/115, καθώς δεν διασφαλίζουν τον έλεγχο της νομιμότητας της κράτησης, ούτε το σεβασμό των θεμελιωδών δικαιωμάτων, πλήττοντας έτσι το κράτος δικαίου.\nΓια περισσότερες πληροφορίες επικοινωνήστε με την ΕΕΔΑ,\nΛεΠΑΤφοβία στην Βόρεια Ιρλανδία\nΗ ΛεΠΑΤφοβία και ο ρατσισμός ανεβαίνουν στην Βόρεια Ιρλανδία, αυτό δείχνει μια έρευνα για τη στάση-συμπεριφορά του κοινού.\nΟι Αντι-ΛεΠΑΤ προκαταλήψεις έχουν σχεδόν διπλασιαστεί τα τελευταία 3 χρόνια, σύμφωνα με την Επιτροπή Ισότητας της Βόρειας Ισλανδίας.\nΤο 2005, 14% των ανθρώπων ανέφεραν πως είχαν πρόβλημα με τις λεσβίες, γκέι, αμφί. Το ποσοστό ανέβηκε στο 23% το 2008, αυτό δείχνει σήμερα η δημοσιευμένη έρευνα.\nΗ αναφορά ήρθε μετά από σειρά ΛεΠΑΤφοβικών ανακοινώσεων-δηλώσεων ντόπιων γυναικών και ανδρών πολιτικών.\nΟ Bob Collins, ο διευθυντής της επιτροπής είπε: “ Τα αποτελέσματα της έρευνας υπογραμμίζουν το εύρος της εργασίας που απομένει να γίνει, για να υπάρξουν αποτελεσματικές αλλαγές στην αντίληψη και την στάση-συμπεριφορά των πολιτισών-ων της Βόρειας Ιρλανδίας”\nΟλόκληρο το άρθρο το βρήκαμε στις 24.6.09 στην εφημερίδα The Guardian στο http://www.guardian.co.uk/uk/2009/jun/24/homophobia-racism-northern-ireland και μεταφράσαμε το μέρος εκείνο που αναφέρεται στην ΛεΠΑΤφοβία.\nΑναρτήθηκε από lesbianbimafia Ετικέτες Λεσβοφοβία στις 22:29\nΣτη δεκαετία του ΄70, όταν η έκτρωση απαγορευόταν στη Γαλλία, βρέθηκαν πάνω από 300 γυναίκες, διάσημες ή σημαντικές, που υπέγραψαν δήλωση ότι έχουν κάνει έκτρωση. Θα έπρεπε να πάνε φυλακή, αλλά τελικά αυτό που έγινε ήταν ότι ο νόμος καταργήθηκε και η έκτρωση έπαψε να είναι παράνομη. Σε λίγα χρόνια τα έξοδα της έκτρωσης μπορούσαν να καλύπτονται από τα ασφαλιστικά ταμεία.\nΘυμήθηκα τις γυναίκες αυτές διαβάζοντας για τη συμβολική εγγραφή στον Δήμο Καισαριανής της Κουκούα Γουίλιαμς, μιας νεογέννητης κόρης μεταναστών που ζουν εκεί. Συμβολική, επειδή ο νόμος δεν δίνει ιθαγένεια στα παιδιά που γεννιούνται στην Ελλάδα από μη Έλληνες γονείς. Τι θα γινόταν αν όλοι οι δήμαρχοι που είναι αντίθετοι πολιτικά στον νόμο αυτό το δηλώσουν έμπρακτα, γράφοντας στα δημοτολόγιά τους όλα τα παιδιά των μεταναστών;\nΔεν θα αναγκαστούν και οι πολίτες να πάρουν το θέμα αυτό πιο πολύ στα σοβαρά από όσο τώρα και οι πολιτικοί να συνειδητοποιήσουν ότι σε τελική ανάλυση η στάση αυτή μας υποτιμά; Το να αναγνωρίζεις την ύπαρξη και τα πολιτικά δικαιώματα ενός παιδιού που γεννιέται και ζει στην επικράτειά σου, πηγαίνει στα σχολεία σου, μιλά τη γλώσσα σου, αναπνέει τον αέρα σου, περπατά στο χώμα σου, πίνει το νερό σου, ζει δίπλα σου, είναι πολύ πιο απλό και αυτονόητο από το να δέχεσαι ότι οι εκτρώσεις δεν χρειάζεται να είναι παράνομες ή ότι οι λεβίες και γκέι δικαιούνται να παντρεύονται, για να θυμηθούμε και τον γάμο που έκανε ο δήμαρχος Τήλου. Κι όμως, στην Τήλο ο δήμαρχος τέλεσε τον γάμο χωρίς να πει ότι το κάνει συμβολικά, όπως έκανε την εγγραφή ο δήμαρχος Καισαριανής.\nΖητούνται πρωτοπόροι, δήμαρχοι που θα γράφουν τα παιδιά στα δημοτολόγια, να ξεκουνηθούν οι νοοτροπίες επιτέλους.\nΤο άρθρο το βρήκαμε στις 25.5.09 γραμμένο από την Άννα Δαμιανίδη στην εφημερίδα τα Νέα στο http://www.tanea.gr/default.asp?pid=10&ct=13&artid=4518377\nΚατά την γνώμη μας η ίδια μισαλοδοξία, ρατσισμός, σεξουαλική προκατάληψη είναι ουσιαστικά αυτή που δυσκολεύει την δημοκρατία και θέτει ζητήματα δικαιωμάτων σε προτεραιότητα ή/και ευκολία-δυσκολία και που τα γεννά η έλλειψη παιδείας. Ευαγγελία Βλάμη\nΑναρτήθηκε από lesbianbimafia Ετικέτες Νέα στις 01:44\nΠού πήγε η ψήφος μου;\nΜυριόστομη κραυγή έρχεται από το Ιράν: «Πού πήγε η ψήφος μου;». Μαζικά οι πολίτες επιχείρησαν στις κάλπες να αλλάξουν την πορεία των πραγμάτων. Η προεκλογική περίοδος και ο δημόσιος διάλογος αποτέλεσαν υπόσχεση δημοκρατικής συμμετοχής και έφεραν κυρίως τις νέες και τους νέους εγγύτερα στην πολιτική. Ήρθαν με τα δικά τους όπλα, το Ίντερνετ και τα μηνύματα στα κινητά τηλέφωνα, όργανα ενός διεκδικητικού μέλλοντος. Και μετά οι κάλπες διέψευσαν την ελπίδα δείχνοντας τα όρια του καθεστώτος που δεν αντέχει ούτε την εσωτερική εναλλαγή προσώπων από την ίδια ισλαμική μήτρα. Ακολούθησαν οι υπέροχες ημέρες των διαδηλώσεων με αιτήματα που υπερβαίνουν την εκλογική συγκυρία: ελευθερία και δικαιώματα. Εκατομμύρια στους δρόμους όλη την εβδομάδα που πέρασε αψήφησαν τη βία. Νέοι και γυναίκες αποτελούν μια μεγάλη δύναμη αλλαγής. Οι νέοι ασφυκτιούν με τις παρεμβάσεις σε κάθε πτυχή κοινωνικής και προσωπικής ζωής. Από την άλλη, οι γυναίκες έθεσαν τα δικαιώματά τους στη δημόσια ατζέντα με πρωτοφανή ένταση και καθαρότητα. Απόδειξη η εκστρατεία του ενός εκατομμυρίου υπογραφών για τον τερματισμό των διακρίσεων. Και δίπλα τους οι εθνικές μειονότητες που ζητούσαν περισσότερα πολιτικά και πολιτιστικά δικαιώματα. Ακολούθησαν η τυφλή βία των ένοπλων κρανοφόρων του καθεστώτος και η λογοκρισία: η απαγόρευση των SΜS επειδή έβγαζαν τον κόσμο στους δρόμους δεν είναι παρά το έντρομο παρελθόν που απαγορεύει στο μέλλον να έρθει.\nΟι νέες-οι κυρίως πληρώνουν τώρα το τίμημα. Τα πανεπιστήμια σε Τεχεράνη, Ταμπρίζ, Εσφαχάν, Σιράζ έγιναν πεδία βίαιης καταστολής. Αν βρίσκονταν σε άλλη χώρα, αυτά τα ονόματα θα ήταν ήδη σύμβολα ελευθερίας στα χείλη μας.\nΤώρα όμως αντιμετωπίζονται με αδιαφορία που δεν εξηγείται μόνο από τη σωρεία των εγχώριων προβλημάτων. Υπάρχουν δύο ακόμα παράγοντες. Ο ένας είναι ο άλογος αντιαμερικανισμός, αντίθετος εν τέλει με την έλλογη αντίθεση σε συγκεκριμένες πλευρές της αμερικανικής πολιτικής. Αποτελεί το κυρίαρχο, υπόρρητο και συχνά ασυνείδητο φίλτρο στη θέαση κάθε διεθνούς γεγονότος. Η δημοκρατική εξέλιξη σε όποια χώρα ανήκει κατά τους Αμερικανούς στον «άξονα του κακού» μοιάζει να μη μας αφορά, να μπαίνει σε μια δυσεξήγητη δεύτερη μοίρα. Ο «εχθρός του εχθρού μας» ή αλλιώς η «αγία επιλεκτικότητα». Κινούμαστε στο μήκος κύματος Πούτιν- Τσάβεζ- Κίνας που έσπευσαν να συγχαρούν τον Αχμεντινετζάντ. Μάταια αναζητήσαμε κάποια ανακοίνωση εγχώριου κομματικού φορέα για τη βίαιη καταστολή του κινήματος των Ιρανών πολιτών. Καμία έκπληξη βέβαια. Δεν είναι άλλωστε μακριά ο καιρός που σφαγιάζονταν οι εξεγερμένοι στο Θιβέτ και κομματική ανακοίνωση (ΚΟΕ) τους αποκαλούσε «βατράχια της CΙΑ».\nΟ δεύτερος παράγοντας είναι η ανάγκη μας να αποδιώξουμε μια τρομερή υποψία: κι αν ο ισλαμικός κόσμος δεν είναι αυτό που νομίζουμε; Αν δεν πρόκειται για ένα ενιαίο πλήθος θρησκόληπτων; Αν κάτω από την επιφάνεια βοούν αντιθέσεις και υπόγεια ρεύματα; Οι νέοι και οι γυναίκες με τα ακάλυπτα χαρούμενα πρόσωπα, τα νέα κοινωνικά μίντια που κλέβουν τη δύναμη μέσα από τα χέρια μιας φοβισμένης και γι΄ αυτό επικίνδυνης εξουσίας κλονίζουν τις βεβαιότητές μας. Αντίθετα, το κοινότοπο εξουσιαστικό λεξιλόγιο («η ξένη υποστήριξη στους αναρχικούς διαδηλωτές είναι αδικαιολόγητη», δήλωσε η ιρανική πρεσβεία στις Βρυξέλλες) τις επιβεβαιώνει. Οι βεβαιότητές μας είναι απαραίτητες για να διαχειριστούμε και την εδώ ύπαρξη μουσουλμάνων. Αν όλοι οι μουσουλμάνοι όπου γης αποτελούν ένα πλήθος φανατικών με κοινά χαρακτηριστικά, τότε δικαιολογείται ο έμφοβος αυταρχισμός που η μιντιακή εξουσία και μέρος της πολιτικής ηγεσίας εκπέμπουν. Πώς λοιπόν να δούμε καθαρά όσα γίνονται στους δρόμους της Τεχεράνης;\nΤο άρθρο το βρήκαμε στις 22.6.09 γραμμένο από τον Κωστή Παπαϊωάννου στην εφημερίδα τα Νέα στο http://www.tanea.gr/default.asp?pid=2&ct=4&artid=4523012\nΑναρτήθηκε από lesbianbimafia Ετικέτες Νέα στις 01:26\n"Καθαρή" σχολική ιστορία\nΣε δύο περιπτώσεις πρόσφατα βουλευτές επιχείρησαν να επιβάλουν την «ορθή» ανάγνωση της Ιστορίας στον χώρο του σχολείου. Ο τρόπος που διδάχθηκε το φαινόμενο του φασισμού σε γυμνάσιο των Σερρών προκάλεσε την αντίδραση βουλευτή του ΛΑΟΣ. Μετέβη στο σχολείο απαιτώντας εξηγήσεις από την καθηγήτρια και πρόσβαση στην τάξη για να ελέγξει την ακρίβεια ανώνυμων καταγγελιών. Στη δεύτερη περίπτωση, πέτρα του σκανδάλου ήταν το θεατρικό έργο «Rock΄ n΄ Roll» του Τομ Στόπαρντ, που παρακολούθησαν μαθητές λυκείου της Πετρούπολης με τη συνοδεία καθηγήτριάς τους. Το έργο αναφέρεται στην Άνοιξη της Πράγας και στα δεινά του σταλινισμού, γεγονός που προκάλεσε αντίστοιχη οξεία παρέμβαση βουλευτή, του ΚΚΕ αυτή τη φορά, στο σχολείο και επίθεση κατά της καθηγήτριας από τον «Ριζοσπάστη». Αιτία ή πρόσχημα το αίτημα ακύρωσης της αποβολής μαθητή για ανάρμοστη συμπεριφορά κατά τη διένεξή του με την καθηγήτρια σχετικά με το εν λόγω θεατρικό έργο. Η ΟΛΜΕ καταδίκασε την πρώτη παρέμβαση, οι βουλευτικές «επισκέψεις» επικρίθηκαν από μερίδα του Τύπου. Προκύπτουν όμως ερωτήματα που υπερβαίνουν τα δύο περιστατικά. Ποια είναι τα όρια κατά τη διδασκαλία γενικά και τη διδασκαλία της Ιστορίας ειδικότερα; Ποιοι μηχανισμοί ελέγχου διασφαλίζουν την τήρησή τους; Δύσκολη οδός, διότι απαιτεί να εξειδικεύσουμε ή να σχετικοποιήσουμε το άρθρο 16 του Συντάγματος: «Η τέχνη και η επιστήμη, η έρευνα και η διδασκαλία είναι ελεύθερες· η ανάπτυξη και η προαγωγή τους αποτελεί υποχρέωση του κράτους».\nΜολονότι όμως δύσκολο, είναι αναγκαίο. Περιορισμοί τίθενται εκ των πραγμάτων. Η ΟΛΜΕ τονίζει: «Οι εκπαιδευτικοί χειρίζονται το αντικείμενο της διδασκαλίας τους με βάση τα σχολικά βιβλία και τις οδηγίες του Παιδαγωγικού Ινστιτούτου, και διατηρούν στο ακέραιο το δικαίωμα της παιδαγωγικής ελευθερίας στη διδασκαλία και της ελευθερίας της έκφρασης της προσωπικής γνώμης». Δικαιολογείται λοιπόν στη βάση της έκφρασης προσωπικής γνώμης η διδασκαλία της άρνησης του Ολοκαυτώματος ως ιστορικής αλήθειας; Όχι βέβαια. Από την άλλη, η ιστορική αλήθεια ορίζεται αποκλειστικά από τα σχολικά εγχειρίδια; Και πάλι όχι βέβαια. Εκεί υπεισέρχεται ο ρόλος του εκπαιδευτικού, όχι απλώς ως αναμεταδότη γνώσεων αλλά ως παράγοντα ανάπτυξης δεξιοτήτων και κρίσης των μαθητών. Δύσκολα δέχεται κανείς ότι έφηβοι μαθητές λυκείου στην εποχή της πληροφορίας αδυνατούν να αξιολογήσουν στοιχειωδώς ένα θεατρικό έργο και τα ιστορικά-πολιτικά του συμφραζόμενα. Αν όντως αδυνατούν, τότε το πρόβλημα είναι ακριβώς ότι αδυνατούν. Όχι ότι ο Τομ Στόπαρντ τόλμησε να βεβηλώσει την «άμεμπτη» άσκηση εξουσίας του Ιωσήφ Στάλιν. Και φυσικά όχι ότι η καθηγήτρια τόλμησε να εμβαπτίσει τους μαθητές της στην τέχνη.\nΑναγκαστικά λοιπόν ερχόμαστε στην αντίδραση ενός φορέα ή προσώπου που θεωρεί ότι η διδασκαλία πραγματοποιείται αντιεπιστημονικά ή αντιδεοντολογικά. Προβλέπονται διαδικασίες για κάτι τέτοιο. Αν τις θεωρούμε ανεπαρκείς, ας τις αλλάξουμε. Είναι καταστροφικές οι παρεμβάσεις στον ίδιο τον χώρο του σχολείου, χώρο ήδη εξαιρετικά επιβαρημένο, η απόπειρα εξακρίβωσης καταγγελιών με κατ΄ αντιπαράσταση εξέταση μαθητών, η ένταση που εισάγουν στο σχολείο, αλλά δυστυχώς δεν παίρνουν μαζί τους φεύγοντας, βουλευτές ή άλλοι φύλακες της ιστορικής αλήθειας. Αποτελούν προσπάθεια να διευθετήσουν δικές τους εκκρεμότητες με ιστορικά ζητήματα όπως ο φασισμός ή ο κομμουνισμός μέσω ασκήσεων επαναστατικής γυμναστικής στον χώρο της εκπαίδευσης. Και εν πάση περιπτώσει, ας προτείνουν την υιοθέτηση καταλόγου επιτρεπόμενων θεμάτων και έργων τέχνης. Μόνο έτσι θα διαφυλαχτεί «η καθαρότητα των ιδεών, του έθνους και των ηθών των νέων μας», καθαρότητα που εύκολα διαβάζεται και ως πουριτανισμός. Και για να είμαστε δίκαιοι, διόλου άμοιρη εκπαιδευτικού πουριτανισμού λόγω έξωθεν πιέσεων η ίδια η ελληνική Πολιτεία. Αρκεί να αναζητήσει κανείς τη σχεδόν εξόριστη από τα σχολικά εγχειρίδια επιστημονική θεωρία της εξέλιξης.\nΤο άρθρο το βρήκαμε στις 8.6.09 στην εφημερίδα τα Νέα γραμμένο από τον Κωστή Παπαϊωάννου στο http://www.tanea.gr/default.asp?pid=2&ct=4&artid=4520828\nΑναρτήθηκε από lesbianbimafia Ετικέτες Πολιτισμός στις 01:19\nΑκούστηκε λοιπόν και το «Αλλάχ ου ακμπάρ» στους δρόμους της Αθήνας. Ο Θεός είναι μεγάλος, αλλά είναι αλλιώς να το ακούμε από χιλιάδες μουσουλμάνους δίπλα μας. Φοβίζει πολλούς το θρησκευτικό συναίσθημα που εκφράζεται με τρόπο ξένο προς δικούς μας πολιτισμικούς και γλωσσικούς κώδικες. Ήρθαν νωρίτερα από όσο περιμέναμε όσα φοβόμασταν. Πολλοί επιχειρούν φυγή στο παρελθόν: «Δεν είμαι ρατσίστρια, θέλω απλώς να ζω όπως ζούσα πριν από 20 χρόνια» έλεγε Αθηναία στις κάμερες, χρεώνοντας στους μετανάστες με τρόπο σχεδόν μεταφυσικά νοσταλγικό όλα όσα άλλαξαν.\nΤο θέμα είναι τι λέμε τώρα. Προηγείται η επίσημη συγγνώμη για την καταστροφή του Κορανίου ή φωτοτυπίας του (συγγνώμη αυτονόητη για όλους πλην ηγεσίας υπουργείου Δημόσιας Τάξης). Ακολουθούν μέτρα υπερεπείγοντος χαρακτήρα: νομική ρύθμιση των δεκάδων χώρων λατρείας που λειτουργούν άτυπα και ανέλεγκτα, εφαρμογή του νόμου για την ανέγερση τζαμιού, μέριμνα για την κατασκευή μουσουλμανικού νεκροταφείου στο Σχιστό ή για την παραχώρηση τμημάτων στα υπάρχοντα κοιμητήρια για την ταφή μουσουλμάνων. Και ας πάψει επιτέλους η πρωτοφανής σιωπή και ακινησία της Τοπικής Αυτοδιοίκησης, με προεξάρχοντα τον Δήμο Αθηναίων σε ένα θέμα κατ΄ εξοχήν αρμοδιότητας και ευθύνης του. Χρειάζεται επίσης συνεχής συνεργασία με τις οργανώσεις των μουσουλμάνων. Δήλωσε ο πρόεδρος της Μουσουλμανικής Ένωσης Ελλάδος κ. Ελγαντούρ: «Κάνω έκκληση σε όλους να σταματήσουν τα παιχνίδια με το θρησκευτικό αίσθημα αυτών των νέων που είναι ήδη εξαιρετικά επιβαρημένοι, έχουν άγνοια των πολιτικών παιχνιδιών και βιώνουν την πίστη ως έσχατο καταφύγιο στις τρομακτικές δυσκολίες τους». Θέλουμε ή δεν θέλουμε να συνομιλούμε με τέτοιες φωνές;\nΗ ελληνική πολιτεία καλείται να αντιληφθεί ότι το πολιτικό κόστος από τα απαραίτητα μέτρα είναι πολύ μικρότερο από το κόστος μιας ρήξης με τους μουσουλμάνους μετανάστες. Η καταγγελία του θρησκευτικού φανατισμού χωρίς αντιμετώπιση των αιτίων που τον τροφοδοτούν μοιάζει με ξόρκι. Όταν το θρησκευτικό συναίσθημα εξωθείται στα υπόγεια «τζαμιά» των πολυκατοικιών, δηλαδή κάτω από το χαλί, ενδέχεται να πάρει άλλους δρόμους, επικίνδυνους για την κοινωνική συνοχή. Να γιατί πρέπει να νιώθουμε ευτυχείς για την αντίδραση των μεταναστών που ευθέως μας λένε πως η κατάσταση έφτασε στο απροχώρητο.\nΠαράλληλα η πολιτεία πρέπει εμπράκτως να δείξει πως κατανοεί την αγωνία των κατοίκων του κέντρου, τους οποίους είναι λάθος να χρεώνουμε και να χαρίζουμε συλλήβδην στο «ρατσιστικό μπλοκ». Χρειάζεται λοιπόν αποτελεσματική αστυνόμευση. Προσοχή όμως! Αστυνόμευση δεν είναι μόνο, ή κυρίως, καταστολή. Είναι ταυτόχρονα πρόληψη, κοινωνική ειρήνευση, μηχανισμοί διαμεσολάβησης, κατανόηση των ιδιαιτεροτήτων του κάθε πληθυσμού, της κάθε γειτονιάς και κοινότητας, συνεργασία με δομές πρόνοιας. Αυτή η αστυνόμευση θα αφαιρούσε ζωτικό χώρο από τις συμμορίες αυτόκλητων υπερπατριωτών που έχουν αναλάβει δράση στους δρόμους της πόλης και στο πεδίο του κοινού ποινικού δικαίου.\nΜε λίγα λόγια αντιμετωπίζουμε μια κατάσταση δυναμική η οποία τροφοδοτείται από την αύξηση του αριθμού των μεταναστών που ζουν σε καθεστώς εικονικής ανυπαρξίας, από τη διογκούμενη ανασφάλεια και από τον διαγκωνισμό φορέων που σπεύδουν να επενδύσουν στο πολιτικό κενό της ανασφάλειας. Το τι θα γίνει αύριο δεν μπορούμε λοιπόν να το αφήσουμε στα χέρια του Θεού, όσο μεγάλος κι αν είναι. Και κάτι τελευταίο: ο φιλελεύθερος λόγος παγίως υποστηρίζει τον κοσμικό χαρακτήρα του κράτους και τον περιορισμό της θρησκείας στο πεδίο που της αναλογεί. Οι αντοχές του λόγου αυτού θα δοκιμαστούν, καθώς απευθυνόμενος στους μουσουλμάνους κινδυνεύει να χρεωθεί ξενοφοβικά κίνητρα. Πρέπει να επιμείνει στις ίδιες αρχές, διεκδικώντας ταυτόχρονα πλήρη σεβασμό των θρησκευτικών δικαιωμάτων. Η περίπτωση των σκίτσων του Μωάμεθ αποτελεί πολύτιμο μάθημα αμφισβήτησης θεμελιωδών αρχών της ανοιχτής κοινωνίας και ως τέτοιο πρέπει να το έχουμε διαρκώς κατά νου.\nΤο άρθρο το βρήκαμε την 1.6.09 γραμμένο από τον Κωστή Παπαϊωάννου, πρόεδρου της Εθνικής Επιτροπής για τα Δικαιώματα του Ανθρώπου στην εφημερίδα τα Νέα στο http://www.tanea.gr/default.asp?pid=2&ct=4&artid=4519624\nΑναρτήθηκε από lesbianbimafia Ετικέτες Νέα στις 01:07\nΟ Δαρβίνος υποστήριξε ότι οι σεξουαλικές προτιμήσεις μπορούν να διαμορφώσουν την πορεία της εξέλιξης και να δημιουργήσουν χαρακτηριστικά όπως οι ουρές των παγωνιών που δεν εξηγούνται μόνο από τη φυσική επιλογή. Μάλλον όμως δεν γνώριζε τις λεσβίες άλμπατρος της Χαβάης, τους αμφιφυλόφιλους πυγμαίους χιμπαντζήδες, τους σαδομαζοχιστικούς κοριούς ή τους γκέι πιγκουίνους της Νέας Υόρκης.\nΗ ομοφυλοφιλία είναι τόσο εκτεταμένη μεταξύ κάποιων ειδών ώστε μπορεί να αναδιαμορφώσει την κοινωνική τους δυναμική και να αλλάξει ακόμα και το DΝΑ τους, σύμφωνα με νέα έρευνα. Από τα θηλαστικά έως τα σαλιγκάρια ή ακόμα και τα σκουλήκια, η ομοφυλόφιλη συμπεριφορά συναντάται σε όλο το ζωικό βασίλειο και σύμφωνα με επιστήμονες στην Καλιφόρνια, θα πρέπει να θεωρείται μια επιλεκτική δύναμη από μόνη της. Τα ζώα εμπλέκονται σε σεξουαλική δραστηριότητα με ομόφυλά τους για πλήθος λόγων, από την ανάγκη για εναλλακτικό μεγάλωμα των απογόνων τους έως και από λάθος, όπως για παράδειγμα οι αρσενικές δροσόφιλες (μύγες) που φλερτάρουν με άλλες αρσενικές επειδή τους λείπει ένα γονίδιο που τους επιτρέπει να διαχωρίσουν τα φύλα.\n«Αυτό όμως είναι διαφορετικό», λέει ο καθηγητής Νάθαν Μπέιλι του Πανεπιστημίου της Καλιφόρνιας, «από τα ρινοδέλφινα που κάνουν ομοφυλοφιλικές σχέσεις για να ενισχύσουν τους δεσμούς της ομάδας τους ή τις θηλυκές άλμπατρος Laysan που κάνουν σχέσεις, οι οποίες διαρκούν μια ζωή και μαζί μεγαλώνουν τα μικρά άλλων ζευγαριών».\nΣτην έρευνα που δημοσιεύθηκε στην επιστημονική επιθεώρηση «Τάσεις στην Οικολογία και την Εξέλιξη», οι συγγραφείς προτρέπουν να μην επιβάλουμε ανθρώπινες κατηγορίες σεξουαλικού προσανατολισμού στα ζώα. «Είναι αδύνατον να γνωρίζουμε», γράφουν, «τις “επιθυμίες” των ζώων. Το μόνο που μπορούμε να κάνουμε είναι να τις παρατηρούμε».\nΤο άρθρο το βρήκαμε στις 18.6.09 στην εφημερίδα τα Νέα, από το άρθρο του Chris Smyth στην The ΤΙΜΕS στο http://www.tanea.gr/default.asp?pid=2&ct=2&artid=4522413\nΑναρτήθηκε από lesbianbimafia Ετικέτες Νέα στις 00:49\nΗ Σαπφώ στο βικτωριανό Λονδίνο\nΣάρα Ουότερς δίνει φωνή στις σκιώδεις γυναικείες φιγούρες του βικτωριανού μυθιστορήματος και ανασύρει στην επιφάνεια έναν ολόκληρο κόσμο, ωθούμενο από την τεχνολογική πρόοδο, την αστικοποίηση και το νεοαναδυόμενο εργατικό κίνημα. Είναι το ντεμπούτο μιας λεσβίας συγγράφισας, που κατάφερε να ξεχωρίσει στην μεγάλη αρένα.\nΗ Σάρα Ουότερς (γεν. 1966) έγραφε τη διδακτορική της διατριβή στα τέλη της δεκαετίας του ΄80 με θέμα τις «Λεσβιακές και ομοφυλοφιλικές ιστορικές αναπαραστάσεις μετά το 1870».\nΌμως «κάτι διέφευγε από τη συναρπαστική πραγματικότητα που ήθελα να ερμηνεύσω», οπότε αποφάσισε να καταφύγει στη μυθοπλασία. Ο πολύπλοκος, ημιφωτισμένος κόσμος του λεσβιακού σεξ κατά την ύστερη βικτωριανή εποχή άρχισε να παίρνει μορφή καθώς η λογοτεχνία έμοιαζε να ανασυστήνει την Ιστορία με τρόπους πειστικότερους από την ξηρή δοκιμιακή πρόζα. Αποτέλεσμα ήταν η έκδοση το 1998 του Τipping the velvet. Στη βικτωριανή αργκό ο όρος παραπέμπει στο cunnilingus ή αλλιώς αιδοιολειξία. Προκλητικός, όντως, τίτλος, που δικαίως παραφράσθηκε στα ελληνικά αφήνοντας στη διακριτική ευχέρεια της-του αναγνώστριας-η την επιλογή των άνω ή κάτω χειλέων.\nΌμως η Ουότερς ήξερε τι έκανε. Αν και εντάχθηκε πάραυτα στις λεσβίες συγγραφείς και κατέκτησε βραβεία θεσμοθετημένα για την προαγωγή της σχετικής φιλολογίας, κατέκτησε ένα πολύ ευρύτερο αναγνωστικό κοινό με την τόλμη και την ακρίβεια των αναπαραστάσεών της.\nΗ κεντρική ηρωίδα και αφηγήτρια, η δεκαοκτάχρονη Νάνσυ, μεγαλώνει σε μια κοινότητα ψαράδων, στο Κεντ. Συμμετέχει στη μικρή οικογενειακή επιχείρηση που σερβίρει λαχταριστά στρείδια και έχει αγαπητικό. Ώσπου σε μια θεατρική παράσταση στο γειτονικό Καντέρμπουρι, ερωτεύεται αθεράπευτα μιαν ηθοποιό, την Κίττυ, που υποδύεται επί σκηνής ανδρικούς ρόλους. Γίνονται ερωμένες και αργότερα συμπαρουσιάστριες ενός προγράμματος με ανδρικά κοστούμια και τραγούδια, που γνωρίζει μεγάλη επιτυχία. Όμως μια μέρα η Νάνσυ βρίσκει την Κίττυ στην αγκαλιά του προστάτη και ιμπρεσαρίου τους.\nΠροδομένη και πληγωμένη θα βρεθεί αδέκαρη στους δρόμους, θα μεταβληθεί σε «ανδρική πόρνη» για να επιζήσει, θα υποδυθεί ποικίλους ρόλους, ώσπου να τη σπιτώσει μια κυρία της καλής κοινωνίας. Αλλά οι κυρίες της καλής λονδρέζικης λεσβιακής κοινωνίας θα ταπεινώσουν τη Νάνσυ... Η οποία θα λιποθυμήσει στην πόρτα της επίσης λεσβίας Φλόρενς, μιας κοινωνικής αγωνίστριας και σοσιαλίστριας. Θα προσληφθεί στο σπίτι της ως υπηρέτρια και θα αναστήσει ένα μωρό που η μητέρα του πέθανε στη γέννα. Στο σημείο αυτό το βιβλίο παίρνει αίφνης μια τροπή που έχει υποστεί κριτική, καθώς ο λεσβιασμός εμπλέκεται με το νεόκοπο εργατικό κίνημα. Η άσχετη προς την πολιτική Νάνσυ θα μεταβληθεί εντέλει σε ενεργό υποκείμενο της πολιτικής και θα επιλέξει να παραμείνει κοντά στη Φλόρενς και το υιοθετημένο βρέφος, ως σύντροφος, ερωμένη και... γονέας.\nSarah Waters ΧΕΙΛΗ ΣΑΝ ΒΕΛΟΥΔΟ\nΜΤΦ. ΑΥΓ. ΚΟΡΤΩ ΕΚΔ. ΚΑΣΤΑΝΙΩΤΗΣ 2009 ΣΕΛ. 467, ΤΙΜΗ: 22 ΕΥΡΩ\nΤο άρθρο το βρήκαμε στην εφημερίδα τα Νέα στις 20.6.09 γραμμένο από τον Μιχάλη Μοδινό στο http://www.tanea.gr/default.asp?pid=30&ct=19&artid=4522892\nΌτι πιο συναρπαστικό διαβάσαμε τα τελευταία δέκα χρόνια. Γρήγορη πλοκή με εναλλαγές. Η νεανική ιστορία μιας νταλίκας λεσβίας, η διαδρομή της ώσπου να "καταλήξει" στην τελευταία ερωμένη της και η εξέλιξή της σε πολιτικοποιημένη λεσβία της εποχής. Μικρές ιστορικές αναφορές, κάνουν πιο αληθοφανές το μυθιστόρημα, με μια γλώσσα απλή και μεστή νοημάτων. Η μετάφραση αδίκως μάς στέρησε την χαρά, να αποδώσει ακριβώς το Τipping the velvet που σημαίνει αιδοιολειξία. Με τον ίδιο τίτλο υπάρχει και ταινία, η οποία κυκλοφόρησε στην Ελλάδα σε dvd περίπου πριν τρία χρόνια. Η ταινία είναι λιγότερο "εντυπωσιακή" από το βιβλίο. Ευαγγελία Βλάμη.\nΑναρτήθηκε από lesbianbimafia Ετικέτες Βιβλία στις 00:31\nΑγωγή κατά του Σουμβουλίου του Νομοθετικού Σώματος για τον ΛεΠΑΤ γάμο\nΜια ομάδα που είναι αντίθετη στον ΛεΠΑΤ γάμο έκανε αγωγή κατά του Συμβουλίου του Νομοθετικού Σώματος της Ουάσιγκτον, αξιώνοντας-απαιτώντας πως η άρνηση δημοψηφίσματος για την απόφαση της αναγνώρισης των ΛεΠΑΤ γάμων που έχουν τελεσθεί σε άλλα κράτη-Πολιτείες “πρέπει να νομικά να καταπολεμηθεί”\nΗ ενάγουσα ομάδα, η οποία συμπεριλαμβάνει κάποια μέλη της ομάδας πίεσης “Stand4Marriage” (Αμετακίνητες-οι για τον γάμο), θέλει να πιέσει για ένα δημοψήφισμα που θα αποφασίσει κατά πόσον τα ΛεΠΑΤ ζευγάρια που τέλεσαν γάμο σε κράτη-Πολιτείες που επιτρέπουν τον ΛεΠΑΤ γάμο, αυτός ο γάμος θα αναγνωριστεί (ως υποστατός-υπαρκτός)\nΠαρόλο που οι ΛεΠΑΤ γάμοι δεν έχουν νομιμοποιηθεί ακόμη στην Ουάσιγκτον, τον περασμένο μήνα το Συμβούλιο του Νομοθετικού Σώματος ψήφισε στην συντριπτική του πλειοψηφίασ την αναγνώριση των γάμων που έχουν νομιμοποιηθεί σε άλλα κράτη-Πολιτείες.\nΤο δημοψήφισμα μπλοκαρίστηκε από την District's Board of Elections and Ethics ΒΟΕΕ, επειδή σύμφωνα με την Σύμβαση Ανθρωπίνων Δικαιωμάτων του 1977, ο εκλογικός νόμος απαγορεύει στο κοινό-λαό να ψηφίζει θέματα που αφορούν διακρίσεις κατά των ΛεΠΑΤ και άλλες πληθυσμιακές ομάδες.\nΕπιτρέποντας ένα τέτοιο δημοψήφισμα, σύμφωνα με την ΒΟΕΕ αυτό θα ήταν “διάκριση εκ μέρους του κράτους”.\nΣύμφωνα με την εφημερίδα The Washington Post, ο Bishop Harry Jackson είπε: “Δεν πρόκειται να καθίσουμε και να επιτρέψουμε (στην ΒΟΕΕ) να αρνηθούν στις-στους ψηφοφόρους το δικαίωμα τους σε αυτό το ζήτημα-θέμα ούτε και με την πράξη της ΒΟΕΕ να θέσει την ριζική επανεξέταση του θεσμού του γάμου σε ολόκληρη την κοινωνία.\nΟ γκέι ακτιβιστής Peter Rosenstein ανέφερε στην Washington Post: “Πιστεύω πως το Ανώτατο Δικαστήριο θα αναγνωρίσει και θα υποστηρίξει ξεκάθαρα τον νόμο, ο οποίος λέει πως δεν μπορεί να γίνει δημοψήφισμα κάνοντας διάκριση κατά μιας ομάδας προσώπων η οποία προστατεύεται από την Σύμβαση Ανθρωπίνων δικαιωμάτων του 1977.\nΑν το Ανώτατο Δικαστήριο ή το Κονγκρέσο δεν παρέμβει, στην επίσημη απόφαση-θεσμοθέτηση του Συμβουλίου του Νομοθετικού Σώματος να αναγνωρίσει τους γάμους που τελέστηκαν σε άλλες Πολιτείες-κράτη τότε θα γίνει νόμος στις αρχές του επόμενου μήνα.\nΤο άρθρο το βρήκαμε στις 19.6.09 γραμμένο από Nell Frizzell στο http://www.pinknews.co.uk/news/articles/2005-12900.html\nΑναρτήθηκε από lesbianbimafia Ετικέτες Γάμος παιδοθεσία στις 17:38\nΛεσβοφοβία στην Λέσβο\nΔΙΑΚΡΙΣΗ ΛΟΓΩ ΣΕΞΟΥΑΛΙΚΟΥ ΠΡΟΣΑΝΑΤΟΛΙΣΜΟΥ\nΕρεσσού Λέσβου συνέχεια.\nΤα παρακάτω γεγονότα αφηγούνται μία μόνο στιγμή σε μια χρόνια ιστορία κυνηγητού πίσω από το οποίο μετά βίας κρύβονται η σεξουαλική προκατάληψη (λεσβοφοβία) απέναντι στο σεξουαλικό προσανατολισμό και οι μικροπολιτικές οικονομικού και ψηφοθηρικού χαρακτήρα.\nΑναφερόμαστε σε μια καντίνα που έφερε το όνομα «Καντίνα Moon» και η οποία για εφτά χρόνια λειτουργούσε στο κέντρο της παραλίας της Ερεσσού. Η Ερεσσός, χωριό της νήσου Λέσβου, είναι γνωστό πλέον ότι αποτελεί τουλάχιστον εδώ και σαράντα χρόνια παραθεριστικό προορισμό και, μεταξύ πολλών άλλων, για τις ανά τον κόσμο λεσβίες.\nΣτις 22 Μαρτίου 2009, ημέρα Κυριακή, το Δημοτικό Συμβούλιο του Δήμου Ερεσού-Αντίσσης αποφάσισε να μην δώσει εκ νέου άδεια λειτουργίας στην ιδιοκτήτρια της εν λόγω καντίνας γιατί υπήρχε πρωτοβάθμια καταδικαστική απόφαση για παράνομη από μέρους της κατασκευή πρόχειρου βοηθητικού χώρου. Το Δημοτικό Συμβούλιο παντελώς αγνόησε το γεγονός ότι η ιδιοκτήτρια έχει καταθέσει προσφυγή ενάντια στην καταδικαστική απόφαση και ότι αυτή δεν έχει ακόμα εκδικαστεί. Αγνόησε, επίσης, το γεγονός ότι η ιδιοκτήτρια της καντίνας κατεδάφισε την παράνομη κατασκευή από τη στιγμή που μηνύθηκε για την ύπαρξή της.\nΕίναι, ίσως, παράδοξο, ότι η εκδίκαση της προσφυγής της εν λόγω ιδιοκτήτριας εκκρεμεί εδώ και τρία χρόνια.\nΕίναι, ίσως, παράδοξο ότι οι καντίνες στην παραλία της Ερεσού, όπως οι περισσότερες στην ελληνική επικράτεια, λειτουργούν με τραπεζοκαθίσματα, σκέπαστρα και άλλα από το νόμο απαγορευμένα.\nΕίναι, ίσως, παράδοξο ότι οι περισσότερες τουριστικές επιχειρήσεις στην Ερεσό, όπως οι περισσότερες στην ελληνική επικράτεια, λειτουργούν με ελλείψεις υγειονομικού χαρακτήρα ή άλλες παρανομίες ή ενώ εκκρεμούν εναντίον τους δικαστήρια ή υπάρχουν καταδικαστικές αποφάσεις για διάφορα ζητήματα.\nΔεν είναι, ίσως, παράδοξο ότι ο χώρος στον οποίο βρισκόταν η «Καντίνα Moon» και που τώρα ετοιμάζεται η νέα επιχείρηση, η οποία με βάση τις κατασκευές που έγιναν φαίνεται ότι θα λειτουργήσει ως μπαρ αλλά με άδεια καντίνας, βρίσκεται κοντά σε υδροβιότοπο στον οποίο διαβιώνουν είδη άγριων πουλιών και νεροχελώνες.\nΔεν είναι, ίσως, παράδοξο ότι φήμες έλεγαν ότι η άδεια θα αφαιρεθεί από την ιδιοκτήτρια της καντίνας επί τη βάσει του «αρκετά πήρες, τώρα θα την πάρει συμπολίτης και ψηφοφόρος».\nΔεν είναι, ίσως, παράδοξο ότι ο «συμπολίτης και ψηφοφόρος» ο οποίος έλαβε άδεια λειτουργίας νέας καντίνας στον ίδιο ακριβώς χώρο, προέβη σε κατασκευές πολύ πιο εκτός των νόμιμων (αποθήκη, εξέδρα, στέγαστρα) σε σχέση με την προηγούμενη ιδιοκτήτρια.\nΔεν είναι, ίσως, τυχαίο ότι στο σημείο αυτό της παραλίας της Ερεσού συνηθίζουν να κάνουν το μπάνιο τους και την ηλιοθεραπεία τους, εδώ και σαράντα χρόνια, λεσβίες γυναίκες.\nΔεν είναι, ίσως, τυχαίο ότι η προηγούμενη ιδιοκτήτρια και η συνεργάτιδά της είναι λεσβίες.\nΔεν είναι, ίσως, τυχαίο, ότι από την εποχή που στην Ερεσό λειτουργούν επιχειρήσεις με ιδιοκτήτριες λεσβίες οι επιχειρήσεις τους δέχονται δυσανάλογο αριθμό μηνύσεων σε σχέση με τις επιχειρήσεις ετεροφυλόφιλων επιχειρηματιών.\nΔεν είναι, ίσως, τυχαίο που οι δημοτικές αρχές του τόπου φέρονται να υποστηρίζουν ότι «όλα τα μαγαζιά θα επιστρέψουν σε ντόπιες-ους». Και ενώ ο βαθμός εντοπιότητας δεν αποτελεί νόμιμο κριτήριο ιδιωτικής επιχειρηματικότητας σε καμία περιοχή της Ελλάδας, δεν είναι, ίσως, τυχαίο που η πρώτη άδεια που δεν παραχωρείται σε επιχειρηματία στην Ερεσό αφορά λεσβία γυναίκα με καταγωγή από και μόνιμη κατοικία, τη νήσο Λέσβο.\nΤο δελτίο τύπου το παραλάβαμε από την ιδιοκτήτρια της καντίνας. Για όποια πληροφορία απευθυνθείτε στο blog μας ή στο κινητό που αναφέρεται. Ευαγγελία Βλάμη\nΑναρτήθηκε από lesbianbimafia Ετικέτες Λεσβοφοβία στις 04:39\nΚέρδη απο τον ΛεΠΑΤ γάμο\nΗ νομιμοποίηση του ΛεΠΑΤ γάμου στην Αμερική θα αύξανε την οικονομία κατά 9.5 δισεκατομμύρια δολάρια\nΜια έρευνα που έκανε το ινστιτούτο Williams στην Αμερική υπολόγισε πως η νομιμοποίηση του γάμου των ΛεΠΑΤ ζευγαριών σε όλα τα κράτη-Πολιτείες της Αμερικής, θα είναι μια επικερδής κίνηση.\nΤο ινστιτούτο που έκανε τη έρευνα για το Πανεπιστήμιο της Καλιφόρνια, είπε πως αν νομιμοποιούνταν ο ΛεΠΑΤ γάμος σε όλα τα κράτη-Πολιτείες της Αμερικής, κι αν αποφάσιζαν περίπου τα μισά από όλα τα ΛεΠΑΤ ζευγάρια που συζούν να τελέσουν γάμους, αυτό μεταφράζεται σε 390.000 γάμους.\nΤα ΛεΠΑΤ ζευγάρια αναμένεται να ξοδέψουν 34% λιγότερο από ότι τα στρέιτ ζευγάρια. Τα έσοδα από το γαμήλιο γεύμα, τις φωτογραφίες, βίντεο και τα δώρα θα ήταν αξιοσημείωτα.\nΒασιζόμενο στις λεπτομέρειες που έδωσε το ινστιτούτο Williams το πρακτορείο ειδήσεων Forbes υπολόγισε πως αν τα μισά ΛεΠΑΤ ζευγάρια από τα υπάρχοντα τελέσουν γάμους, η βιομηχανία γάμου θα κερδίσει 9.5 δισεκατομμύρια δολάρια\nΑυτή την στιγμή ο ΛεΠΑΤ γάμος ισχύει στη Μασαχουσέτη, στο Κονέκτικατ, στην Μέιν, στην Βερμόντ, στην Αιόβα και το Νιού Χαμσάιρ.\nΤο άρθρο το βρήκαμε στις 17.6.09 γραμμένο από τον Nell Frizzell στο http://www.pinknews.co.uk/news/articles/2005-12854.html\nΑναρτήθηκε από lesbianbimafia Ετικέτες Γάμος παιδοθεσία στις 04:13\nΤα λειωμυώματα της μήτρας είναι οι πιο κοινοί όγκοι των γυναικείων γεννητικών οργάνων. Αναφέρονται ως ινώματα ή αλλιώς λειομύωμα, λειομυωμάτωση, μύωμα, ινομύωμα. Τα ινώματα είναι καλοήθεις (μη καρκινογενείς) εξεργασίες, οι οποίες αναπτύσσονται στο μυικό χιτώνα του τοιχώματος της μήτρας. Αν και συνήθως είναι ασυμπτωματικά, σε μερικές γυναίκες το μέγεθος κι η εντόπισή τους μπορεί να προκαλέσει πόνο κι αιμορραγία. Οι ακριβείς αιτίες ανάπτυξής τους δεν είναι γνωστές, αλλά οι ερευνριες-ες πιστεύουν ότι υπάρχει γενετική προδιάθεση η οποία οδηγεί σε ευαισθησία στις ορμόνες. Δηλαδή οι γυναίκες εκείνες με γενετική προδιάθεση αναπτύσσουν μηχανισμούς με τους οποίους τα ινώματα αναπτύσσονται κάτω απ’την επίδραση πολλών ορμονών. Αυτό εξηγεί γιατί ορισμένες φυλές έχουν μεγαλύτερη πιθανότητα ν’αναπτύξουν ινώματα και γιατί υπάρχει γενετική προδιάθεση σε ορισμένες οικογένειες. Το μέγεθος τους ποικίλει από πολύ μικρό ως πολύ μεγάλο. Σε μερικές περιπτώσεις η μήτρα μεγαλώνει και φθάνει σε μεγεθός, εκείνο μιας μήτρας στον πέμπτο μήνα κύησης ή και περισσότερο. Εντοπίζονται σε διάφορα σημεία της μήτρας. Τις περισσότερες φορές είναι πάνω από ένα.\n-Υπορογόνια ινώματα αναπτύσσονται κάτω από το έξω κάλυμμα της μήτρας και μεγαλώνουν προς τα έξω δια μέσω του τοιχώματος προκαλώντας ένα εξόγκωμα. Δεν επηρεάζουν τον κύκλο της γυναίκας αλλά προκαλούν πόνο στην πύελο, στην πλάτη και αίσθημα πίεσης. Μπορεί να έχει ευρεία βάση ή να είναι μισχωτό, κάνοντας δύσκολη τη διαφοροποίησή του από μια μάζα στις ωοθήκες. Αυτά ονομάζονται μισχωτά. Διάγνωση τίθεται είτε με υπερηχογράφημα ή με μαγνητική τομογραφία.\n-Ποιά είναι τα συμπτώματα που προκαλούν τα ινώματα;\nΤα περισσότερα είναι ασυμπτωματικά, μόνο 10-20% των γυναικών χρειάζονται κάποια θεραπεία. Ανάλογα με την εντόπιση, το μέγεθος και το νούμερό τους, μια γυναίκα μπορεί να νοιώσει:\nΑν η ασθενής νιώθει τέτοια συμπτώματα πρέπει να επικοινωνήσει με την ιατρό της.\nΕίναι σημαντικό για εμάς να μπορέσουμε να σας βοηθήσουμε δίνοντας περισσότερες πληροφορίες για θέματα σχετικά με την Επεμβατική Ακτινολογία.\nΓνωστή ως εμβολισμός μητριαίας αρτηρίας, αυτή η θεραπευτική προσέγγιση φράσσει τις αρτηρίες που αρδεύουν τα ινώματα προκαλώντας μείωση του μεγέθους τους. Είναι μία ελάχιστα επεμβατική μέθοδος, δηλαδή απαιτείται μία μικρή τομή στο δέρμα και πραγματοποιείται ένω η ασθενής έχει τις αισθήσεις της αλλά νιώθει νύστα και δεν αισθάνεται κάνενα είδος πόνου. Ο εμβολισμός πραγματοποιείται από μία-έναν επεμβατική-ο ακτινολόγο, ειδικά εκπαιδευμένο για αυτές τις πράξεις. Η-ο ακτινολόγος πραγματοποιεί μια μικρή τομή στο δέρμα (μικρότερη του ενός τετάρτου της ίντσας) στη βουβωνική χώρα για να έχει πρόσβαση της μηριαίας αρτηρίας και τοποθετεί έναν μικρό καθετήρα σε αυτή. Χορηγείται τοπική αναισθησία ώστε να μην πονά η ασθενής. Ο καθετήρας οδηγείται υπό ακτινοσκόπηση ως τη μήτρα. Η-ο ακτινολόγος εγχύει μικρά πλαστικά σωματίδια, διαμέτρου όσο ένας κόκκος άμμου, στην αρτηρία που αρδεύει τα ινώματα. Αυτό εμποδίζει την αιματική ροή και προκαλεί μείωση του μεγέθους του όγκου. Έπειτα αντιμετωπίζεται η μητριαία αρτηρία στην άλλη πλευρά της μήτρας. Η τομή στο δέρμα καθαρίζεται και τοποθετείται επίδεσμος. Ο εμβολισμός απαιτεί νοσηλεία για ένα βράδυ. Χορηγούνται αναλγητικά και αντιφλεγμονώδη φάρμακα. Αν εμφανισθεί πυρετός δίνεται ακεταμινοφένη. Μετά από μερικές μέρες οι περισσότερες γυναίκες μπορούν να κάνουν ελαφρές δουλειές και σε μια εβδομάδα επιστρέφουν στους κανονικούς ρυθμούς. Ο εμβολισμός για τη θεραπεία ινωμάτων χρησιμοποιείται από το 1955. Ο εμβολισμός των μητριαίων αρτηριών δεν είναι καινούργιος. Χρησιμοποιείται εδώ και χρόνια από τις ακτινολόγους για τη θεραπεία αιμορραγιών μετά τον τοκετό.\nΗ υποτροπή είναι πολύ σπάνια. Βραχυπρόθεσμα και μεσοπρόθεσμα ο εμβολισμός φαίνεται πως είναι αποτελεσματικός με πολύ μικρό ποσοστό υποτροπών. Τα μακροπρόθεσμα (10 ετών ) αποτελέσματα δεν είναι ακόμα διαθέσιμα, αλλά σε μια μελέτη όπου οι ασθενείς παρακολουθήθηκαν μετά από 6 χρόνια, τα εμβολισθέντα ινώματα δεν είχαν ξαναμεγαλώσει.\nΕίναι μια πολύ ασφαλής μέθοδος παρ’ολ’αυτά υπάρχουν ορισμένοι κίνδυνοι όπως σε όλες τις ιατρικές πράξεις. Οι περισσότερς γυναίκες νιώθουν πόνο και κράμπες τις πρώτες ώρες μετά τον εμβολισμό. Κάποιες νιώθουν ναυτία και έχουν πυρετό. Αυτά τα συμπτώματα ελέγχονται με την κατάλληλη αγωγή. Λίγες ασθενείς ανέπτυξαν κάποια λοίμωξη η οποία ελέγχθηκε με αντιβίωση. Έχει αναφερθεί επίσης ότι υπάρχει πιθανότητα ίση με 1%, τραυματισμού της μήτρας, ο οποίος μπορεί να οδηγήσει σε υστερεκτομή. Αυτές οι επιπλοκές έχουν χαμηλότερη πιθανότητα να συμβούν μετά από εμβολισμό απ’ότι μετά από χειρουργική αντιμετώπιση (υστερεκτομή ή μυεκτομή) των ινωμάτων. Ένας μικρός αριθμός ασθενών μπαίνει σε εμμηνόπαυση μετά από τον εμβολισμό.Αυτό συμβαίνει πιο συχνα σε γυναίκες ηλικίας 40 ή και μεγαλύτερες, οι οποίες είναι δηλαδή κοντά στην ηλικία εμμηνόπαυσης. Η μυέκτομη (η χειρουργική αφαίρεση των ινωμάτων) και η υστερεκτομή, έχουν κι αυτές κινδύνους, όπως λοίμωξη, αιμορραγία, που μπορεί να χρειασθούν μετάγγιση αίματος. Η μυεκτομή μπορεί να προκαλέσει συμφύσεις μεταξύ οργάνων της κοιλιακής χώρας που μπορεί να προκαλέσουν στειρότητα. Επιπλέον ο χρόνος ανάρρωσης είναι σημαντικά μεγαλύτερος, συνήθως ένας με δύο μήνες. Πρέπει να μιλήσει η ασθενής στη γιατρό της για να μάθει για τους κινδύνους της κάθε μεθόδου αντιμετώπισης.\nΗ επεμβατική-ος ακτινολόγος θα πει στην ασθενή τι πρέπει να κάνει πριν τον εμβολισμό. Συνήθως πραγματοποιείται με τοπική αναισθησία με σύντομη παραμονή στο νοσοκομείο. Θα γίνουν αιματολογικές εξετάσεις κι ένα ηλεκτροκαρδιογράφημα.\nΗ-ο ακτινολόγος εγχύει μικρά πλαστικά σωματίδια (μικροσωματίδια) που έχουν το μέγεθος κόκκου άμμου, στην αρτηρία που αρδεύει τα ινώματα. Αυτό διακόπτει την αιματική ροή και προκαλεί μείωση του μεγέθους του όγκου. Μετά αντιμετωπίζεται η αρτηρία στην άλλη πλευρά της μήτρας. Η τομή στο δέρμα καθαρίζεται και σκεπάζεται με επίδεσμο.\nΘα χρειασθεί να μείνει στο νοσοκομείο για 1-2 βράδια. Χορηγούνται αναλγητικά. Μετά τον εμβολισμό χορηγούνται πάλι αναλγητικά και αντιφλεγμονώδη για την αντιμετώπιση του πόνου και των κραμπών. Πολλές γυναίκες μπορούν να κάνουν ελαφρές εργασίες μετά από λίγες μέρες και επιστρέφουν στους κανονικούς ρυθμούς σε μια εβδομάδα.\n- Τι κάνει καμιά μετά τον εμβολισμό;\nΧορηγούνται αντιφλεγμονώδη και αντιπηκτικά φάρμακα υποδορίως για 48 ώρες. Επιστρέφει στη δουλειά μετά από μερικές μέρες (συνήθως 6-7). Πρέπει να επισκευθεί την ακτινολόγο μετά από 1 μήνα και μετά από 6 μήνες για εξετάσεις. Θα χρειασθεί να γίνει και μια μαγνητική τομογραφία στους 3 και στους 6 μήνες.\nΤο άρθρο το βρήκαμε στο\nΓια να επικοινωνήσετε μαζί μας παρακαλούμε στείλτε μας e-mail στο info@interventional.gr\n© Copyright 2008. All rights reserved. Interventional.gr, since 2007\nΘεραπεία χωρίς χειρουργείο.\nΤονίζουμε, αν και δεν είμαστε γιατρίνες, πως είναι πάντοτε καλό να παίρνουμε την γνώμη διαφορετικών γιατρίνων πριν καταλήξουμε σε οποιαδήποτε επέμβαση. Ευαγγελία Βλάμη\nΑναρτήθηκε από lesbianbimafia Ετικέτες Υγεία στις 23:49\nΔικαιώματα σε ΛεΠΑΤ ζευγάρια\nΟ αμερικανός πρόεδρος Μπαράκ Ομπάμα πρόκειται να ζητήσει σήμερα να ισχύσουν ορισμένα πλεονεκτήματα που να συνάδουν με το κράτος για τις-τους υπαλλήλους που επιθυμούν να συνυπάρχουν με τις λεσβίες συντρόφισσες ή γκέι συντρόφους τους, όπως γίνεται και με τα ετεροφυλόφιλα ζευγάρια, ανακοινώθηκε από αμερικανό αξιωματούχο.\nΗ κυβέρνηση δεν ανέφερε ποιά είναι συγκεκριμένα τα πλεονεκτήματα που θα αναφέρει ο κ. Ομπάμα αλλά ο ίδιος αξιωματούχος τόνισε ότι τα πλεονεκτήματα αυτά δεν αφορούν πλήρη ιατρική κάλυψη. Οι θέσεις του κ. Ομπαμα θα είναι η μεγαλύτερη μέχρι τώρα επέμβασή του στον τομέα των δικαιωμάτων των ΛεΠΑΤ αφότου ανέλαβε την προεδρία της χώρας στις 20 Ιανουαρίου. Η έλευσή του είχε ενθαρρύνει πολύ την κοινωνική αυτή ομάδα μετά από την άρνηση του κ. Μπους να ασχοληθεί με τα προβλήματά τους.\nΟ κ. Ομπαμα υπενθυμίζεται ότι στην προεκλογική του εκστρατεία είχε υποσχεθεί ότι θα υπεραμυνθεί των δικαιωμάτων τους, και μέχρι τώρα είχε δεχτεί κριτική. Οι ΛεΠΑΤ αναμένουν πάντα από τον κ. Ομπάμα να τηρήσει τις προεκλογικές του υποσχέσεις και να αναθεωρήσει το νόμο που επέτρεπε στις λεσβίες και τους γκέι να υπηρετούν στον στρατό αλλά να μην εκδηλώνουν τις σεξουαλικές τους προτιμήσεις.\nΤο άρθρο το βρήκαμε στις 17.6.09 στην εφημερίδα Εσπρέσο στο http://www.espressonews.gr/default.asp?pid=79&catID=11&artID=189426\nΑναρτήθηκε από lesbianbimafia Ετικέτες Νέα στις 14:53\nΦάρμακο για ρευματοειδή αρθρίτιδα\nΈνα φάρμακο που χρησιμοποιείται για τη θεραπεία της ρευματοειδούς αρθρίτιδας και χορηγείται μόνο όταν έχουν προκληθεί σοβαρές αναπηρίες στις-στους ασθενείς φαίνεται ότι μπορεί να επιβραδύνει πολύ την εξέλιξή της, αν χορηγηθεί νωρίτερα. Σύμφωνα με μελέτη του Πανεπιστημίου του Αμστερνταμ σε 755 ασθενείς στις οποίες-ους είχε γίνει διάγνωση ένα χρόνο πριν, το φάρμακο rituximab μειώνει σημαντικά τα συμπτώματα όταν η νόσος βρίσκεται στα αρχικά στάδια. Μάλιστα, οι επιστημόνισες-ες παρατήρησαν ότι έπειτα από ένα χρόνο συνδυαστικής θεραπείας με μεθοτρεξάτη η μείωση των συμπτωμάτων μπορεί να είναι ακόμη και τριπλάσια. Συγκεκριμένα, η έρευνα έδειξε ότι το 30,5% των ασθενών που έκανε συνδυαστική θεραπεία είχε σημαντική μείωση των συμπτωμάτων, σε αντίθεση με όσες-ους έπαιρναν μόνο μεθοτρεξάτη, στις οποίες-ους τα συμπτώματα μειώθηκαν κατά 12,5%.\nΤο άρθρο το βρήκαμε στις 17.6.09 στην εφημερίδα Εσπρέσο στο http://www.espressonews.gr/default.asp?pid=79&la=2&artid=1013678&catid=8\nΑναρτήθηκε από lesbianbimafia Ετικέτες Υγεία στις 14:46\nΠαιδιά κακοποιούνται και στις ένοπλες συρράξεις\nΜε συν-διοργανώτρια τη UNICEF ένα σημαντικό βήμα έγινε στη Διεθνή Συνδιάσκεψη για τα Παιδιά του Πολέμου, που έγινε στο Winnipeg του Καναδά τον Σεπτέμβριο του 2000 και υπήρξε η μεγαλύτερη συγκέντρωση που έγινε ποτέ από εκπροσώπους κυβερνήσεων, ειδικές-ους, Μη Κυβερνητικές Οργανώσεις (ΜΚΟ) και νέες-ους από όλο τον κόσμο, για να συζητήσουν προβλήματα που αντιμετωπίζουν τα παιδιά του πολέμου, να ισχυροποιήσουν τους μηχανισμούς πρόληψης και να δώσουν ένα τέλος στην ατιμωρησία εκείνων που κακοποιούν παιδιά σε καιρό πολέμου. Την τιμητική προεδρία της Συνδιάσκεψης είχε η Graca Machel, συγγραφέας μιας σημαντικής μελέτης των Ηνωμένων Εθνών για τις Επιπτώσεις των Ενόπλων Συρράξεων στα Παιδιά που έγινε το 1996.\nΝΕΑ ΕΚΘΕΣΗ ΚΑΛΕΙ ΓΙΑ ΕΠΕΙΓΟΥΣΑ ΔΡΑΣΗ ΓΙΑ ΤΗΝ ΠΡΟΣΤΑΣΙΑ ΤΩΝ ΠΑΙΔΙΩΝ ΑΠΟ ΤΙΣ ΣΥΝΕΠΕΙΕΣ ΤΩΝ ΠΟΛΕΜΩΝ\nΜε κοινή τους ανακοίνωση η UNICEF και η-ο Ειδικός Εκπρόσωπος του Γενικού Γραμματέα των Ηνωμένων Εθνών για τα Παιδιά και τις Ένοπλες Συρράξεις παρουσίασαν τη 10ετή Στρατηγική Αναθεώρηση της Μελέτης Graca Machel, καλώντας κυβερνήσεις, οργανώσεις του ΟΗΕ και την πολιτισμένη κοινωνία να πολλαπλασιάσουν επειγόντως τις προσπάθειες για την προστασία όλων των παιδιών που πλήττονται από ένοπλες συρράξεις.\nΗ έκθεση αυτή δίδει έμφαση στο ότι ο πόλεμος παραβιάζει τα δικαιώματα των παιδιών: το δικαίωμα στη ζωή, το δικαίωμα στην οικογενειακή ενότητα, το δικαίωμα σε υγεία και εκπαίδευση, το δικαίωμα σε προστασία από βία και κακομεταχείριση και το δικαίωμα σε ανθρωπιστική βοήθεια.\nΣε όλο τον κόσμο, εκτιμάται πως πάνω από ένα δισεκατομμύριο παιδιά ζουν σε χώρες ή περιοχές που πλήττονται από ένοπλες συρράξεις - σχεδόν το ένα έκτο του παγκόσμιου πληθυσμού. Εξ αυτών, περίπου 300 εκατομμύρια είναι κάτω των 5 ετών.\nΤα παιδιά αυτά υποφέρουν τόσο από τις άμεσες συνέπειες των συρράξεων, όσο και από τις μακροπρόθεσμες επιπτώσεις στην ανάπτυξη και την ευημερία τους. Με τη μεταβαλλόμενη φύση των ένοπλων συρράξεων, οι επιπτώσεις του πολέμου στα παιδιά και τις νέες-ους είναι περισσότερο στυγνές από ποτέ.\nΥφίστανται τις συνέπειες από την ανεξέλεγκτη εξάπλωση των ελαφρών όπλων και των ένοπλων ομάδων, των ναρκών, των πυρομαχικών και οβίδων που δεν έχουν εκραγεί, καθώς και από την τρομοκρατία και τα μέτρα κατά της τρομοκρατίας.\nΣτρατολογούνται ως μαχήτριες-ες, γίνονται στόχος επιθέσεων σε σχολεία και νοσοκομεία, θύματα αεροπορικών βομβαρδισμών ή συλλαμβάνονται και κρατούνται παράνομα.\nΚορίτσια και αγόρια αντιμετωπίζουν επίσης σεξουαλική βία, συμπεριλαμβανόμενων των βιασμών που χρησιμοποιούνται ως όπλο πολέμου.\nΤα παιδιά που ζουν σε χώρες που υπάρχουν συρράξεις είναι επίσης περισσότερο πιθανό να μην πηγαίνουν σχολείο και να απειλούνται από τη φτώχεια, τον υποσιτισμό, την προσφυγιά και τις ασθένειες.\nΑπό την πρωτοπόρο μελέτη της Graca Machel για τις επιπτώσεις των ενόπλων συρράξεων στα παιδιά το 1996, η διεθνής κοινότητα πέτυχε να θέσει αρκετά ορόσημα για την ανάπτυξη ενός δικτύου νομικής προστασίας και διεθνών προτύπων για την πρόληψη της στρατολόγησης παιδιών και την εξασφάλιση της επανένταξής τους στην κοινωνία. Η φωνή και οι απόψεις των παιδιών επίσης τώρα λαμβάνεται πιο συχνά υπόψη στις ειρηνευτικές διαπραγματεύσεις και συμφωνίες, καθώς και στις θεμελιώδεις αρχές των ειρηνευτικών αποστολών.\n«Τα παιδιά που έχουν χάσει την παιδική τους ηλικία εξαιτίας των πολέμων δεν πρέπει να χάσουν και το μέλλον τους» δήλωσε η Εκτελεστική Διευθύντρια της UNICEF, Αν Βένεμαν.\nΗ έκθεση συστήνει σε όλα τα κράτη να σταθούν στο ύψος της ευθύνης που έχουν αναλάβει για να προστατέψουν τα νεότερα μέλη της κοινωνίας τους επιταχύνοντας τις προσπάθειες για την ανάπτυξη νομοθεσίας, πολιτικών και δράσεων για λογαριασμό των παιδιών σε εθνικό επίπεδο.\nΠάντως, πολύ περισσότερα πρέπει να γίνουν για να εφαρμοσθούν οι διεθνείς κανόνες και να εξασφαλισθεί η συμμόρφωση ώστε να έρθουν προ των ευθυνών τους όσοι προξενούν βαριές παραβιάσεις κατά των παιδιών σε καιρό πολέμου.\nΗ Εβδομάδα 15-21 Ιουνίου είναι και Παγκόσμια Εβδομάδα Δράσης Ενάντια στη Βία από Πυροβόλα Όπλα και κατά των ελαφρών όπλων και της ένοπλης βίας.\nΤο άρθρο το βρήκαμε στις 17.6.09 στην ιστοσελίδα της unicef Ελλάδας, στο http://unicef.gr/chilwar.php\nΑναρτήθηκε από lesbianbimafia Ετικέτες Βία στις 14:41\nΟι σεξουαλικές προκαταλήψεις του κ. Καρατζαφέρη\nΠολιτικοί αναλύτριες-ες και εκλογολόγοι εξηγούν πώς ο Γ. Καρατζαφέρης έβαλε στο ντουλάπι τις ακροδεξιές θέσεις προκειμένου να διευρύνει την απήχησή του.\n«Ο Γ. Καρατζαφέρης από τις εκλογές του 2007 και έπειτα επιχείρησε να υιοθετήσει ένα ηπιότερο προφίλ, παραδοσιακά δεξιό. Εγκατέλειψε τις αντιμεταναστευτικές αιχμές και κινήθηκε στο πλαίσιο ενός παραδοσιακά συντηρητικού κόμματος. Ακόμη και οι πιο ακραίοι εκπρόσωποι του ΛΑΟΣ υιοθέτησαν προφίλ κατεστημένου», λέει η Βασιλική Γεωργιάδου, επίκουρη καθηγήτρια στο Πάντειο Πανεπιστήμιο, η οποία ερευνά την ακροδεξιά\nΔεν είμαι κομμουνιστής. Ας το πει αυτό κι ο κ. Καραμανλής. Τρίτον: Δεν είμαι ομοφυλόφιλος. Αυτό δεν μπορεί να το πούνε πολλοί» Ομιλία στην Κόρινθο, 28/5/02 «Αν θέλουν να βρουν Ακροδεξιά, ας ψάξουν στο 0,8% του κ. Βορίδη. Αυτός είναι στην ομάδα του κ. Λεπέν. Εγώ ανήκω στην ευρωπαϊκή Δεξιά...» Ελεύθερος Τύπος της Κυριακής», 20/10/02 «Και τι άσχημο είπε ο Λεπέν; Κι εμείς τα ίδια δεν λέμε από ΄δώ; Ο Λεπέν είναι το φιλότιμο των Γάλλων» 22/4/02 [...]\nΤο άρθρο, μέρη του οποίου αναρτήσαμε, το βρήκαμε στις 13.6.09 γραμμένο από την Αριστοτέλια Πελώνη στην εφημερίδα Τα Νέα στο http://www.tanea.gr/default.asp?pid=2&ct=1&artid=4521704\nΣε κάθε ευκαιρία ο κ Καρατζφέρης αναφέρεται εναντίον των ΛεΠΑΤ ενώ αρχικά στο καταστατικό του κόμματός του ανέφεραι καθαρά ότι υποστηρίζει τα δικαιώματα των ΛεΠΑΤ. Το καταστατικό άλλαξε λίγο πριν την καταψήφιση του 3917/2008 εκ μέρους του Λά.ΟΣ μετά από απαίτηση της μειοψηφίας του κόμματος. Ευαγγελία Βλάμη\nΑναρτήθηκε από lesbianbimafia Ετικέτες Λεσβοφοβία στις 14:30\nΥπέρ των ΛεΠΑΤ γάμων ο Ρίτσαρντ Γκίρ\nΣτην πρώτη γραμμή για τους γάμους λεσβιών, γκέι.\nΟ Ρίτσαρντ Γκιρ τοποθετείται ανοιχτά υπέρ των γάμων λεσβιών-γκέι, στηρίζοντας τον αδελφό του, που πρόλαβε και παντρεύτηκε στο σύντομο διάστημα όταν οι lesbian-gay γάμοι στην Καλιφόρνια ήταν νόμιμοι. Ο Γκιρ διαμαρτυρήθηκε έντονα που ο νόμος πλέον καταργήθηκε και παρατήρησε ότι δεν υπάρχει καμία λογική εξήγηση που οι λεσβίες και οι γκέι όπως ο μικρός αδελφός του Ντέιβιντ δεν έχουν ίδια δικαιώματα με τα στρέιτ ζευγάρια: «Ο αδελφός μου είναι γκέι και παντρεύτηκε στο μικρό διάστημα που αυτό ήταν επιτρεπτό στην Καλιφόρνια. Έχει δυο υπέροχα παιδιά και είναι ένας καταπληκτικός πατέρας», εξηγεί.\nΤο άρθρο το βρήκαμε στις 5.6.09 στην εφημερίδα Τα Νέα\nΑναρτήθηκε από lesbianbimafia Ετικέτες Νέα στις 14:21\nΜοίρασε φυλλάδια με δικαστική απόφαση\nΔημόσια συγγνώμη για τον ξυλοδαρμό της γυναίκας του\nΝεαρή δικαστής καταδίκασε βίαιο σύζυγο να διανείμει φυλλάδια αιτούμενος δημόσια συγγνώμη από τη γυναίκα του επειδή την ξυλοκόπησε.\nΤο περιστατικό, όπως μεταδίδουν τα τουρκικά μέσα ενημέρωσης, σημειώθηκε στην κωμόπολη Αράτς της βόρειας Τουρκίας, όπου η δικαστής Ασλιχάν Λιμόν έκρινε τον Μουσταφά Καντιντσί ένοχο για τον καθ' υποτροπήν ξυλοδαρμό της γυναίκας του. Ο Καντιντσί, εφαρμόζοντας τη δικαστική εντολή διένειμε πράγματι στην πόλη φυλλάδια με τη φράση: "Ζητώ συγγνώμη από τη γυναίκα μου επειδή τη χτύπησα, καθώς και από όλους τους κατοίκους του Αράτς".\nΗ δικαστής Λιμόν, σε δηλώσεις της στην εφημερίδα Μιλιέτ, αιτιολόγησε την απόφασή της τονίζοντας ότι αυτή υπαγορεύτηκε από τη βούληση "να υπερασπιστεί την τιμή της ξυλοκοπημένης γυναίκας". "Σκέφτηκα ότι μια τέτοια απόφαση θα απέτρεπε το σύζυγο από το να επαναλάβει την πράξη του", είπε.\nΤο άρθρο το βρήκαμε στις 16.6.09 στην εφημερίδα Ελευθεροτυπία στο\nΚυνηγοί επικήρυξαν φονιά αρκούδας\nΤο άθλημα των δηλητηριάσεων των ζώων ασκείται και στις πόλεις, στις οποίες δεν υπάρχουν οι ζημιές των ζώων στην αναζήτηση τροφής αλλά η αγνή κακία των ανθρώπων που μισούν τα ζώα. Ευαγγελία Βλάμη.\nΛίγο προτού παρουσιάσει τη νέα της ταινία «Bright Star» στο Φεστιβάλ των Καννών, η βραβευμένη με Χρυσό Φοίνικα Τζέιν Κάμπιον κάλεσε τις γυναίκες που ασχολούνται με τη σκηνοθεσία να κάνουν πιο δυναμική την παρουσία τους στο χώρο. Σύμφωνα με την οργάνωση «Birds Eye View» που υποστηρίζει τις σκηνοθέτιδες σε ολόκληρο τον κόσμο, οι γυναίκες αποτελούν μόλις το 6% του συνόλου όσων σκηνοθετούν, ενώ οι περισσότερες δηλώνουν ότι είναι πολύ δύσκολο να συνδυάσουν μια καριέρα που απαιτεί δεκαέξι ώρες δουλειάς τη μέρα με την οικογενειακή ζωή. Ωστόσο, το γυναικείο ταλέντο πίσω από την κάμερα κάνει αισθητή την παρουσία του στις Κάννες και όχι μόνο, γι' αυτό η βρετανική εφημερίδα «Guardian» παρουσίασε έξι γυναίκες που δείχνουν ότι κάθονται επάξια στην καρέκλα του σκηνοθέτη\nANDREA ARNOLD: Η ταινία της «Fish Tank» που διεκδικεί το φετινό Χρυσό Φοίνικα είναι η μεγαλύτερη ταινία που έχει κάνει μέχρι σήμερα, όμως γυρίστηκε σε ένα μήνα και κόστισε μόνο δύο εκατομμύρια λίρες. Το 2004, η Arnold κέρδισε Οσκαρ για τη μικρού μήκους ταινία της «Wasp», ενώ το πρώτο της μεγάλου μήκους φιλμ, με τίτλο «Red Road», κατάφερε να συγκριθεί με τη δουλειά του Λαρς φον Τρίερ και να κερδίσει βραβείο Bafta για την καλύτερη πρωτοεμφανιζόμενη σκηνοθέτιδα, το 2007.\nNADINE LABAKI: Με την ταινία της «Caramel» η Λιβανέζα ηθοποιός και σκηνοθέτιδα, που μέχρι πρότινος ήταν γνωστή για τα μουσικά της βίντεο, κατάφερε να μπει στη λίστα του «Variety» με τις-τους δέκα σκηνοθέτιδες-ες που πρέπει να προσέξει κανείς, το 2007. Το «Caramel» ήταν μια ρομαντική ταινία για πέντε γυναίκες σε ένα ινστιτούτο ομορφιάς της Βηρυτού, στην οποία επιπλέον πρωταγωνιστεί και συνυπογράφει το σενάριο. Η 35χρονη σκηνοθέτιδα θαυμάζει τη δουλειά του Γούντι Αλεν και των αδερφών Κοέν, ενώ η δική της δουλειά έχει συγκριθεί με εκείνη του Πέδρο Αλμοδόβαρ.\nGURINDER CHADHA: Εχοντας στο ενεργητικό της ταινίες όπως τα «Bride and Prejudice» και «Κάν' το όπως ο Μπέκαμ», που έσπασε ταμεία το 2002, η Gurinder Chadha διηγείται ιστορίες ανθρώπων που φαινομενικά δεν μοιάζουν με το κοινό, όμως στο τέλος όλες-οι καταλαβαίνουν πόσο μοιάζουν με τις δικές τους. Η 49χρονη σκηνοθέτρια και πρώην ρεπόρτερ του BBC ασχολείται και με την παραγωγή από το 1990, ενώ τώρα γυρίζει το «It's a Wonderful Afterlife» που λέγεται ότι είναι κάτι ανάμεσα στο «Γάμος α λα ελληνικά» και το «Shaun of the Dead».\nKELLY REICHHARDT: Είναι η Αμερικανίδα σκηνοθέτιδα του «Wendy and Lucy» με τη Μισέλ Γουίλιαμς, που βγήκε στη Βρετανία στις αρχές του χρόνου, αποσπώντας πολύ καλές κριτικές. Η ταινία γυρίστηκε σε μόλις δεκαοκτώ μέρες, με κόστος που δεν ξεπέρασε τα 300.000 δολάρια, ενώ οι «New York Times» τη χαρακτήρισαν «βαθιά πολιτική, αλλά μακριά από την πεπατημένη». Η Reichhardt μεγάλωσε στο Μαϊάμι με τον πατέρα της, που δούλευε ως ερευνητής εγκλημάτων και τη μητέρα της, μυστική αστυνομικό στη δίωξη ναρκωτικών. Η πρώτη της ταινία, «River of Grass», ήταν υποψήφια για το βραβείο της κριτικής επιτροπής στο Φεστιβάλ Sundance, το 1994.\nKASI LEMMONS: Η 48χρονη συγγραφέας, ηθοποιός και σκηνοθέτρια είναι γνωστή από πλήθος τηλεοπτικών εμφανίσεων («The Cosby Show», «Στην Εντατική»), αλλά και από την ταινία «Η σιωπή των αμνών», όπου έπαιζε τη συγκάτοικο και συνάδελφο της Κλαρίς Στάρλινγκ. Εκανε το ντεμπούτο της το 1997 με το «Eve's Bayou», στο οποίο πρωταγωνιστούσε ο Σάμιουελ Τζάκσον, ενώ πέρσι η ταινία της «Talk To Me» με τον Μάρτιν Σιν κέρδισε τέσσερα βραβεία.\nJENNIFER LYNCH: Το επώνυμό της δεν είναι καθόλου τυχαίο. Η 41χρονη κόρη του Ντέιβιντ Λιντς επανήλθε πέρσι δυναμικά με την ταινία «Surveillance» στην οποία πρωταγωνιστούν οι Τζούλια Ορμοντ και Μπιλ Πούλμαν. Γύρισε το πρώτο της φιλμ στα είκοσι δύο της, ενώ το 1993 έκανε το «Boxing Helena» που κατακεραυνώθηκε από τους κριτικούς. Στη συνέχεια, αποσύρθηκε για να ασχοληθεί με τη συγγραφή και να μεγαλώσει την κόρη της, ενώ πέρσι έγινε η πρώτη γυναίκα που κέρδισε το βραβείο Καλύτερης Σκηνοθεσίας στο «Horror Film Festival» της Νέας Υόρκης.\nΤο άρθρο το βρήκαμε στις 23.5.09 στην εφημερίδα Εσπρέσο στο http://www.espressonews.gr/default.asp?pid=79&la=1&catid=14&artid=1000248&pg=2\nΟι γυναίκες για άλλη μια φορά πρέπει να βραβευθούν για να τις λάβουν υπ' όψιν, εγκαταλέιπουν την δουλειά στο όνομα της μητρότητας και συγκρίνονται με άνδρες συναδέλελφους. Ίσως ελείψη γυναικών σκηνοθέτιδων. Ευαγγελία Βλάμη\nΑναρτήθηκε από lesbianbimafia Ετικέτες Νέα στις 13:47\nΑμφισεξουαλική η Στέφανι Τζοάν Αντζελίνα Τζερμανότα\nΦορώντας ένα μπροκάρ φόρεμα ένα 16χρονο καστανό κορίτσι παίζει στο μεγάλο πιάνο που βρίσκεται στην αίθουσα εκδηλώσεων του (ελιτίστικου) σχολείου της. Το κοινό, που αποτελείται από γονείς, δασκάλες-καλόγριες και συμμαθητές της χειροκροτεί χωρίς να φαντάζεται ότι μετά από επτά χρόνια δεν θα την αναγνωρίζει - τουλάχιστον όχι με την πρώτη ματιά. Το μπροκάρ φόρεμα θα γίνει εξτρίμ, τα καστανά μαλλιά θα γίνουν ξανθά και το πιάνο θα αντικατασταθεί από τραγούδια με τίτλους όπως «Poker Face», που θα μιλούν για τους πειραματισμούς της ως bisexual. Οσο για το όνομά της, το Στέφανι Τζοάν Αντζελίνα Τζερμανότα θα γίνει απλώς Lady Gaga και με αυτό θα είναι αναγνωρίσιμη ως το μεγαλύτερο μουσικό αστέρι της χρονιάς.\nΗ Στέφανι έπαιζε πιάνο σχεδόν από μωρό έπειτα από προτροπή του πατέρα της, ενός αυτοδημιούργητου αμερικανο-ιταλού που έπαιζε σε συγκρότημα και είχε πάντα μεγάλες κοινωνικές φιλοδοξίες για την κόρη του. Ο Τζόζεφ Τζερμανότα, που είχε βγάλει πολλά λεφτά από επιχειρήσεις στο Ιντερνετ, γνώριζε ότι οι καλύτερες καθολικές οικογένειες της Νέας Υόρκης έστελναν τις κόρες τους στο «Sacred Heart Convent», ένα σχολείο που είχαν ιδρύσει το 1881 καλόγριες που είχαν αφιερωθεί στη μόρφωση των κοριτσιών των καλών οικογενειών. Μάλιστα, οι μαθήτριες ήταν υποχρεωμένες να ντύνονται αυστηρά και ομοιόμορφα, κανόνας στον οποίο η Στέφανι αντιδρούσε. Το δρόμο της τέχνης αποφάσισε να τον ακολουθήσει όταν αποφοίτησε από το σχολείο, επειδή όπως είπε εκείνα τα χρόνια καταπίεζε τη δημιουργικότητά της. «Κάποιες κοπέλες με κορόιδευαν επειδή ντυνόμουν διαφορετικά» είπε η ίδια στην «Daily Mail». «Καταπίεζα αυτό το κομμάτι του εαυτού μου για πολλά χρόνια. Αργότερα συνειδητοποίησα ότι το πραγματικό πάθος μου ήταν η μουσική».\nΗ Στέφανι συμμετείχε σε σχολικές παραστάσεις και σ’ ένα συγκρότημα που λεγόταν Madrigals Οταν τελείωσε το σχολείο, πήγε στην Tisch School of the Arts του Πανεπιστημίου της Νέας Υόρκης, όμως σταμάτησε στα είκοσι χρόνια της για να δουλέψει για μια δισκογραφική εταιρεία γράφοντας τραγούδια για την Britney Spears, τη Fergie, τον Akon, τους New Kids On The Block και τις Pussycat Dolls. Εβαψε τα μαλλιά της ξανθά, ανέπτυξε το δικό της στιλ, άλλαξε το όνομά της, το οποίο εμπνεύστηκε από το τραγούδι των Queen «Radio Ga-Ga», δοκίμασε ναρκωτικά, αλλά συνήλθε όταν ο πατέρας της την επέπληξε έντονα. «Νόμιζε ότι είχα χάσει τα μυαλά μου» είπε η ίδια. «Η αντίδρασή του με συνέφερε. Δεν πήγα σε καμία ομάδα αποτοξίνωσης. Τα έκανα όλα μόνη μου. Φοβάμαι πολύ την αποτυχία».\n«Σοκαρίστηκα όταν την είδα στη σκηνή»\nΩστόσο, σύμφωνα με μια συμμαθήτριά της, το παρελθόν της είναι καθαρό. «Η Στέφανι είναι καλό κορίτσι. Πραγματικά γλυκό και φυσιολογικό» λέει η Cristina Civetta, συγγραφέας και σχεδιάστρια μόδας από τη Νέα Υόρκη. «Δεν προέρχεται από δυσλειτουργική οικογένεια, ούτε πρόκειται να καεί όπως η Μπρίτνεϊ. Το σχολείο μάς δίδαξε να είμαστε πολύ πειθαρχημένες, πολύ δυνατές και επιτυχημένες σε ό,τι κι αν επιλέξουμε να κάνουμε επαγγελματικά. Μας βομβάρδιζαν με τη θρησκεία, όμως αποκτήσαμε καλή μόρφωση. Επίσης, συζητούσαμε πολύ για το πώς θα καταφέρουμε να φτάσουμε εκεί που θέλουμε. Μας ενθάρρυναν να προσπαθήσουμε να κάνουμε αυτό που θέλουμε. Η Στέφανι επέλεξε να είναι καλλιτέχνιδα. Το σχολείο μας απευθυνόταν σε παιδιά πλούσιων οικογενειών που όμως είχαν ηθικές αξίες. Η Στέφανι ήταν πολύ καλή μαθήτρια. Φορούσε φούστα και κάλτσες μέχρι το γόνατο, όπως έπρεπε να φοράμε όλες. Κάθε βράδι είχαμε διάβασμα για τέσσερις ολόκληρες ώρες. Δεν υπήρχε χρόνος για κλάμπινγκ. Τα αγόρια δεν μπορούσαν να μας αγγίξουν. Οσο για τη Στέφανι, δεν την είδα ποτέ να παρεκτρέπεται. Ούτε μία φορά. Σοκαρίστηκα πολύ όταν την είδα στη σκηνή ως Lady Gaga. Ηταν στο κλαμπ “Slipper Room”. Της είπα ότι είχε αλλάξει πολύ, όμως όταν αρχίσαμε να μιλάμε διαπίστωσα ότι δεν είχε αλλάξει καθόλου. Ούτε καν έπινε. Ηταν ακόμη εκείνο το καλό κορίτσι του σχολείου. Είμαι σίγουρη ότι ακριβώς ίδιες είναι και οι ηθικές αξίες της».\nΤο άρθρο το βρήκαμε στις 19.5.09 στην εφημερίδα Εσπρέσο στο http://www.espressonews.gr/default.asp?pid=79&la=1&catid=14&artid=997763&pg=2\nΑναρτήθηκε από lesbianbimafia Ετικέτες Αμφισεξουαλικότητα στις 13:43\nΑγωγή κατά του Σουμβουλίου του Νομοθετικού Σώματος...\nΑμφισεξουαλική η Στέφανι Τζοάν Αντζελίνα Τζερμανότ...\nΤέστ για την νόσο Αλτσχάιμερ\nΗ λεσβία Chastity Bono θα διορθώσει το φύλο της\nΛεσβίες γονιμοποιούνται στην Ισπανία\nΝέα μέθοδος καταστροφής ινομυωμάτων\nΤεστ πρόγνωσης καρκίνου των πνευμόνων\nΗ ουλίτιδα συνδέεται με την αρθρίτιδα\nΚλειδί για τις θρομβώσεις\nΕμβόλιο για τον καρκίνο τραχήλου της μήτρας\nΕμβόλιο για το μελάνωμα\nΗμέρα προσφύγων 20 Ιουνίου\nΔωρεάν τεχνική γονιμοποίηση στο διαδίκτυο\nΗ μικρή Καρίν έχει IQ 160\nΑνακάλυψη για τον καρκίνο των ωοθηκών\nΒίντεο για τον όρο λεσβία και οι γάμοι της Τήλου\nΗμέρα Κατά της Παιδικής Εργασίας 10 Ιούνη\nΘρησκευτικός γάμος λεσβιών στην Αυστραλία\nΑρχές δημοσιογραφικής δεοντολογίας 1\nΑρχές δημοσιογραφικής δεοντολογίας 2\n"Πέφτει" το hiv aids στην Αφρική\nΟπούζ, καταδίκη Τουρκίας από ΕΔΑΔ\nΓυναικοκτονία, πολιτικό έγκλημα ιδιοκτησίας\nθετική δικαστική απόφαση στη Ρόδο στις 7.5.09\nΙούνιος 2009, μήνας ΛεΠΑΤ Υπερηφάνειας\nΠορεία κατά της ΛεΠΑΤφοβίας\nΔιεφθαρμένα τα κόμματα\nΔιόρθωση φύλου στην Κούβα\nΣεξουαλική εκμετάλευση κοριτσιών\nΑσπίδα για τις αρκούδες\nΛεσβοφοβία στο Μαρόκο\nΛεΠΑΤ γάμοι, στρατός στην Ουρουγουάη\nΗμέρα Υπερηφάνειας και στήριξη της κα. Κλίντον


Στις 28 Μαρτίου το τουρνουά «Γιώργος Βασιλαράς» - Δημοκρατική της Ρόδου\nΣτις 28 Μαρτίου το τουρνουά «Γιώργος Βασιλαράς»\nΌπως κάθε χρόνο, έτσι και φέτος, ο Σύνδεσμος Βετεράνων Ποδοσφαιριστών Ρόδου και Διαγόρα, θα διοργανώσει ποδοσφαιρικό τουρνουά με την ονομασία «Γιώργος Βασιλαράς» προκειμένου να τιμήσει τη μνήμη του πρόωρα χαμένου παλαίμαχου ποδοσφαιριστή.\nΟ Σύνδεσμος ανακοίνωσε ότι το τουρνουά θα διεξαχθεί την προσεχή Παρασκευή, 28 Μαρτίου και θα φιλοξενηθεί στο γήπεδο Καλυθιών.\nΙδού η ανακοίνωση του Συνδέσμου, όπου γνωστοποιείται και το πρόγραμμα των αναμετρήσεων του τουρνουά:\n«Ο Σύνδεσμος Βετεράνων ποδοσφαιριστών Ρόδου και Διαγόρα, πιστός στο ραντεβού του, όπως κάθε χρόνο, τιμά την μνήμη του Γιώργου Βασιλαρά.\nΣτην τελευταία συνεδρίαση του δ.σ. αποφασίστηκε ομόφωνα το εφετινό τουρνουά να διεξαχθεί με τη συμμετοχή ομάδων με τις οποίες ο αείμνηστος είχε άμεση σχέση.\nΤο τουρνουά θα διεξαχθεί στο γήπεδο Καλυθιών, την Παρασκευή, 28 Μαρτίου.\nΤο πρόγραμμα των αναμετρήσεων είναι το ακόλουθο:\n● 4:00μ.μ. Βετεράνοι Απόλλωνα Καλυθιών- Βετεράνοι Κλεάνθη\n● 5:15μ.μ. Βετεράνοι Απόλλωνα Απολλώνων- Βετεράνοι Ακουσίλαου\n● 6:30μ.μ. Βετεράνοι Ρόδου/ Διαγόρα- Βετεράνοι ΓΑΣ Ιάλυσου».


Athens Workshops - Μάθε Δράσε: Άρθρο: Φυτεύοντας Ανοιξιάτικους βολβούς το Φθινόπωρο\nΆρθρο: Φυτεύοντας Ανοιξιάτικους βολβούς το Φθινόπωρο\nΤο φθινόπωρο είναι εποχή που φυτεύουμε τους ανοιξιάτικους βολβούς. Κατά κανόνα οι βολβοί που ανθίζουν την άνοιξη είναι σκληραγωγημένοι. Αυτοί οι βολβοί φυτεύονται το φθινόπωρο, πριν τις πρώτες παγωνιές, και μπορούν να επιζήσουν στο κρύο του χειμώνα. Πολλοί σκληραγωγημένοι βολβοί μάλιστα, όπως οι νάρκισσοι, μπορούν να αφεθούν στο έδαφος και να ανθίζουν κάθε χρόνο.\nΠοιοι είναι οι ανοιξιάτικοι βολβοί;\nΦρέζια, Τουλίπα, Νάρκισσος, Ζουμπούλι (ή υάκινθος), Ίριδα, Κρίνος της Παναγίας, Λίλιουμ, Νεραγκούλα, Γάλανθος, Ορνιθόγαλα, Φριτιλλάρια\nΗ θέση φύτευσης πρέπει να είναι ηλιαζόμενη ή ημισκιερή. Φυτεύονται σε γλάστρες, ζαρντινιέρες και φυσικά, στον κήπο! Το χώμα πρέπει αν είναι αφράτο, γόνιμο με πολύ καλή στράγγιση. Οι βολβοί δεν αγαπούν το χώμα που κρατάει νερό.\nΠως το χώμα θα γίνει αφράτο;\nΣκαλίζουμε βαθιά. Το χώμα το βελτιώνουμε με την προσθήκη καλά χωνεμένης κοπριάς κι άλλης οργανικής ύλης. Αν κρίνουμε ότι η στράγγιση χρειάζεται βελτίωση μπορούμε να προσθέσουμε και λίγο περλίτη ή ποταμίσια άμμο. Αφήνουμε το χώμα λίγες μέρες ελεύθερο μέχρι να φυτέψουμε.\nΟι φυτεύσεις αρχίζουν όταν η θερμοκρασία πέσει αισθητά. Αυτό, εφόσον φυτεύουμε στον κήπο, μας δίνει τον χρόνο να προετοιμάσουμε το έδαφος ακριβώς όπως πρέπει. Όταν το χώμα είναι αφράτο, με καλή αποστράγγιση και πλούσιο σε θρεπτικά υλικά, θα πάρουμε περισσότερα και καλύτερης ποιότητας άνθη, με διάρκεια.\nΤι προσέχουμε αφού επιλέξουμε το σημείο φύτευσης:\nΦυτεύουμε σε σωστό βάθος. Αυτό είναι περίπου ίσο με το τριπλάσιο της διαμέτρου του βολβού.\nΠρέπει να ακουμπά καλά το χώμα με το κάτω μέρος των βολβών γιατί εκεί βρίσκονται οι ρίζες τους. Ένα καλό πότισμα μετά την φύτευση βοηθά προς αυτή την κατεύθυνση.\nΠοτέ δεν φυτεύουμε όλους τους βολβούς που έχουμε στη διάθεσή μας την ίδια ημέρα. Αφήνουμε να περάσει μια εβδομάδα ανάμεσα σε κάθε φύτευση. Έτσι πετυχαίνουμε σταδιακή άνθηση και αντοχή.\nΑν φυτέψουμε διαφορετικά είδη βολβών στο ίδιο παρτέρι, λαμβάνουμε υπ’ όψη μας τους συνδυασμούς των χρωμάτων, όταν αυτοί ανθίσουν, καθώς και το ύψος τους.\nΤοποθετούμε μπροστά τα χαμηλά είδη και πίσω τα ψηλά.\nΣε περιοχές με έντονο κρύο, όπου ο χειμώνας είναι βαρύς καλό είναι να σκεπάσουμε το χώμα στο παρτέρι των βολβών με ένα στρώμα κοπριάς.\nΤεχνική φύτευσης σε γκαζόν\nΠρόκειται για μία τεχνική που εφαρμόζεται συχνά στο εξωτερικό, κυρίως για τις τουλίπες και τις φριτιλλάριες.\nΑνασηκώνουμε με τη βοήθεια ενός πατόφτυαρου το χλοοτάπητα σε διάφορα σημεία κι αφού σκαλίσουμε καλά το χώμα, φυτεύουμε τους βολβούς στα ενδεικνυόμενα βάθη. Καλό θα είναι να βάλουμε σημάδια (π.χ. να καρφώσουμε μικρά και κοντά καλάμια 10-12cm) για να μην «κουρέψουμε» τους βλαστούς όταν βγουν στην επιφάνεια. Την άνοιξη, ο χλοοτάπητάς μας θα έχει λουλούδια σε διάφορα σημεία.\nΌταν η ανθοφορία τελειώνει\nΑπό το Μάιο, δηλαδή από τη στιγμή που τα λουλούδια αρχίζουν να χαλάνε, τα κόβουμε. Όμως δεν πειράζουμε τα φύλλα επειδή οι βολβοί μας θα τα χρειαστούν. Πιο συγκεκριμένα, αποθηκεύουν τις θρεπτικές ουσίες που θα τις χρειαστούν για να βλαστήσουν εκ νέου την επόμενη άνοιξη, καθώς ουσιαστικά τρέφονται από αυτά ενώ λιώνουν στο έδαφος κι αποδίδουν σε αυτό όλα τα θρεπτικά στοιχεία που περιέχουν. Έτσι, όταν κόψουμε τα χαλασμένα λουλούδια αφήνουμε τα φύλλα απείραχτα και συνεχίζουμε τα ποτίσματα κανονικά. Εάν δεν το κάνουμε, την επόμενη χρονιά είτε δίνουν πολύ μικρά άνθη είτε δεν ανθίζουν καθόλου.\nΌταν τα φύλλα κιτρινίσουν και χαλάσουν τότε έχουμε πλέον δύο επιλογές:την ενσωμάτωση:\nτους αφήνουμε εκεί που είναι με σκοπό να «λιώσουν» στον κήπο και να ξανανθίσουν την επόμενη άνοιξη.\nτην απομάκρυνση και αποθήκευση: γίνεται σε ένα μέρος με ξηρές συνθήκες και σκοτάδι. Η αποθήκευση γίνεται αφού καθαρίσουμε τους βολβούς από τα χώματα και τους στεγνώσουμε.\nΓια να γίνει πιο εύκολη η εξαγωγή τους από το έδαφος των βολβών που θα αποθηκεύσουμε, μπορούμε, πριν τους φυτέψουμε, να τους βάλουμε μέσα σε μία παλιά νάιλον κάλτσα και να αφήσουμε μία άκρη της έξω από το χώμα. Μπορούμε επίσης να τους φυτέψουμε μέσα σε πλαστικά καλαθάκια.


w/ Slavebreed, Human Battle, Faithreat\nSat. 24.04 | AN Club\nΜία από τις μακροβιότερες straight edge hardcore / punk / thrash μπάντες επισκέπτεται την Ελλάδα για ένα one – off show. Με 13 χρόνια παρουσίας στην σκηνή, οι Ολλανδοί Vitamin X υπόσχονται μια συναυλία γεμάτη ιδρώτα, αδρεναλίνη και ανελέητο stage diving το βράδυ του Σαββάτου 24 Απριλίου. Μαζί τους 3 από τις καλύτερες local μπάντες του hardcore / punk / thrash / grind ήχου. Μην το χάσετε…\nΟι Vitamin X είναι μια από τις πιο ιστορικές hardcore / punk μπάντες της Ευρώπης. Στην σκηνή από το 1997, με έδρα το Άμστερνταμ, και με πάνω από 15 κυκλοφορίες στο ενεργητικό τους, από εταιρίες – ορόσημα όπως Commitment Records, Havoc Records, Tank Crimes και Underestimated, «οργώνουν» τον κόσμο, διαδίδοντας το straight edge skate hardcore / punk / thrash ήχο και attitude τους. Για την ιστορία, έχουν περιοδεύσει σε Βόρεια και Νότια Αμερική, Αυστραλία, Ιαπωνία, Νότια και Ανατολική Ασία, ενώ τα shows τους στην Ευρώπη είναι αναρίθμητα.\nΑυτή είναι η δεύτερη φορά που θα εμφανιστούν στην Αθήνα και όσοι θυμούνται το προηγούμενο show τους εδώ, το 2005, ξέρουν τι έχουν να περιμένουν! Γρήγορο hardcore / punk με thrash στοιχεία, 70s hard rock riffs και solos συνθέτουν την μουσική τους. Ο τελευταίος τους δίσκος “Full Scale Assault” ηχογραφήθηκε από τον Steve Albini (βλ. Nirvana), περιέχει guest vocals από τον μεγάλο John Brannon (Negative Approach) και απίστευτο artwork από τον John Baizley των Baroness.\nΤο μεγαλύτερο και καλύτερο παγκοσμίως skate περιοδικό, Thrasher, φιλοξένησε συνέντευξη τους στο τεύχος Φεβρουαρίου, αν αυτό σας λέει κάτι!\nGood times, stage dives, high-fives, all the way!\nΤα πολλά λόγια είναι φτώχεια όταν αναφερόμαστε στους Slavebreed. Η χαρά μας που για πρώτη φορά συμμετέχουν σε show της World’s Appreciated Kitsch είναι μεγάλη. Πρόκειται για την καλύτερη local μπάντα σε όλο το φάσμα του ακραίου ήχου. Αρέσκονται σε grindcore με crust και punk/hardcore στοιχεία, έχουν στο ενεργητικό τους ένα album που σπέρνει και περιοδείες σε όλη την Ευρώπη (ανάμεσά τους και η συμμετοχή τους στο Obscene Extreme Fest στην Τσεχία το 2009). Όσοι τους είδατε πρόσφατα να «ανοίγουν» για τους Fear Factory, καταλαβαίνετε περί τίνος πρόκειται. Λίγες βδομάδες πριν την εμφάνισή τους στο Scumfest του Λονδίνου και λίγους μήνες πριν την νέα Τσέχικη περιοδεία τους, μοιράζονται την σκηνή με τους Vitamin X!\nΟι Human Battle είναι μία από τις πιο ενεργές punk rock μπάντες της Αθήνας, έχοντας στο ενεργητικό τους συναυλίες με ονόματα όπως οι Varukers, Peter & The Testube Babies, G.B.H., Disorder, Los Fastidios καιThe Partisans, μεταξύ άλλων!\nΤο στυλ τους είναι μια μίξη από 77-82 punk με πρώιμο Καλιφορνέζικο punk rock και street punk στοιχεία.\nΑυτές τις μέρες κυκλοφορεί το νέο τους CD, ενώ τον Μάιο θα εμφανιστούν για πρώτη φορά εκτός Ελλάδας στο Holiday In Brum Fest στην Αγγλία!\nΌσοι αρέσκονται σε thrash metal με crossover και hardcore / punk στοιχεία, σίγουρα θα έχουν τσεκάρει τους Faithreat! Η μπάντα έρχεται από τον Βόλο και υπάρχει από το 2007 ενώ σε αυτά τα 2,5 χρόνια παρουσίας της έχει εμφανιστεί σε όλη την Ελλάδα με μπάντες όπως οι No Turning Back, Questions, Strength Approach, Dead Vows και Woof. Θα τους βρείτε να παίζουν τόσο σε DIY punk συναυλίες όσο και σε thrash events. Το CD τους ‘Back to the pit’ κυκλοφορεί εδώ και ένα χρόνο, ενώ σύντομα θα έχουν έτοιμη και την νέα τους κυκλοφορία.\nPoster no.1 by ADMC07 graphics\nPosters no.2 & 3 by Ultra Grim Disign\nVX photo by Michael Marlovics (edited by Danai)


Τα οφέλη του θηλασμού για τη μητέρα και το μωρό - Therapia\nΤο νεογέννητο μωρό έχει πολλά οφέλη από τη διαδικασία του θηλασμού. Μετά από εννέα μήνες στην κοιλιά της μαμάς του έρχεται αντιμέτωπο με το έντονο φως, τους ήχους , τις μυρωδιές και χρειάζεται να νιώσει ασφάλεια.\nΌταν η μαμά κρατά αγκαλιά το μωρό της και το θηλάζει, αυτό νιώθει ασφάλεια και καταλαβαίνει ότι υπάρχει κάποιος που θα το προστατεύει. Επίσης, ο θηλασμός οδηγεί στην απελευθέρωση ορμονών στο σώμα που προάγουν τις μητρικές συμπεριφορές. Αυτό το συναισθηματικό δέσιμο είναι ζωτικής σημασίας για το μωρό. Ο θηλασμός δημιουργεί ένα απίστευτο δέσιμο ανάμεσα στη μητέρα και στο μωρό, το οποίο παίζει σημαντικό ρόλο στην ανάπτυξη του.\nΟ θηλασμός είναι μια φυσιολογική και πολύ όμορφη διαδικασία που βοηθά να δημιουργηθεί οικειότητα ανάμεσα στη μητέρα και στο μωρό. Αυτή η σύνδεση έχει πολλά ψυχολογικά οφέλη.\nΕκτός από το συναισθηματικό δέσιμο, υπάρχουν πολλά ψυχολογικά οφέλη από το θηλασμό.\nΆγχος: η φλεγμονή είναι φυσιολογικό κομμάτι της απόκρισης στο στρες και όταν η φλεγμονή είναι έντονη, είναι πολύ πιο πιθανό ένα άτομο να βιώσει κατάθλιψη. Ο θηλασμός βοηθά στα επίπεδα της φλεγμονής στη μητέρα και αυτό μειώνει τον κίνδυνο για νοσήματα του καρδιαγγειακού και διαβήτη.\nΎπνος: ένα από τα μεγαλύτερα και σημαντικότερα ψυχολογικά οφέλη του θηλασμού είναι ότι βοηθά να κοιμάται καλύτερα η μητέρα. Στην πραγματικότητα, οι μαμάδες που θηλάζουν κοιμούνται πιο εύκολα, μένουνε κοιμισμένες για πολύ περισσότερο και κοιμούνται πιο βαθιά.\nΕνίσχυση των ορμονών: όταν μια μαμά θηλάζει, απελευθερώνονται στο σώμα τις ορμόνες όπως η ωκυτοκίνη και η προλακτίνη. Η ωκυτοκίνη προάγει την ηρεμία, την χαλάρωση και συμβάλλει στην προσοχή προς το παιδί. Επίσης προάγει την ισχυρή αίσθηση της αγάπης και της προσκόλλησης ανάμεσα στη μητέρα και στο μωρό.\nΗρεμία: ο θηλασμός επίσης βοηθά στην σωματική και συναισθηματική ευεξία του μωρού. Τα μωρά που θηλάζουν κλαίνε λιγότερο και αρρωσταίνουν λιγότερο.\nΣωματικό και συναισθηματικό δέσιμο: ο θηλασμός δημιουργεί μια εμπειρία σύνδεσης ανάμεσα στη μητέρα και στο παιδί επειδή προάγει την άμεση σωματική επαφή, περισσότερη αγκαλιά και χάδια. Πολλοί ειδικοί υποστηρίζουν ότι αυτή η στοργική σύνδεση στα πρώτα χρόνια της ζωής βοηθούν στη μείωση των κοινωνικών και συμπεριφορικών προβλημάτων στα παιδιά και στους ενήλικες.\nΕπίσης ο θηλασμός βοηθά τις μαμάδες να διαβάσουν τις εκφράσεις του μωρού τους και τα μωρά να μάθουν να εμπιστεύονται τους φροντιστές τους.\nΟφέλη του θηλασμού για τα μωρά\nΟ θηλασμός προσφέρει ηρεμία στη μητέρα και υγεία στο μωρό της. Τα μωρά που θηλάζουν έχουν:\nΛιγότερες διάρροιες, δυσκοιλιότητα και προβλήματα πέψης\nΧαμηλότερα επίπεδα παλινδρόμησης\nΕμφανίζουν μικρότερα ποσοστά κρυολογήματος, και λοιμώξεων του αναπνευστικού όπως η πνευμονία\nΕμφανίζουν σπανιότερα λοιμώξεις στα αυτιά\nΕμφανίζουν σε μικρότερο ποσοστό μηνιγγίτιδα\nΈχουν χαμηλότερα ποσοστά αιφνίδιου βρεφικού θανάτου\nΑρρωσταίνουν λιγότερο και δεν χρειάζονται νοσηλεία\nΕκτός από τα σωματικά οφέλη λόγω των θρεπτικών συστατικών του μητρικού γάλακτος, οι μελέτες δείχνουν ότι ο θηλασμός έχει βαθιές και μακροχρόνιες επιδράσεις στη σκέψη και στην κατανόηση, την συμπεριφορά και την ψυχική υγεία των παιδιών. Τα παιδιά που θηλάζουν:\nΈχουν πιο ισχυρή κριτική σκέψη\nΜιλούν πιο γρήγορα\nΈχουν βελτιωμένες κινητικές δεξιότητες


Η καινούρια συλλογή άνοιξη καλοκαίρι 2013 της Ελληνικής εταιρείας Mourtzi η οποία παρουσιάστηκε στην 21η έκθεση γάμου New Life Expo Wedding στο MEC, θα εντυπωσιάσει κάθε μέλλουσα νύφη!\nΚάθε γυναίκα για την ημέρα του γάμου της επιθυμεί ένα ονειρεμένο, εντυπωσιακό αλλά και άνετο ζευγάρι παπούτσια. Εκτός από την ώρα της τελετής όπου η ορθοστασία είναι κουραστική, θα πρέπει να θυμάστε ότι σας περιμένει και το γαμήλιο party για αυτό πρέπει να επιλέξετε ένα εντυπωσιακό και βολικό ζευγάρι παπούτσια.\nΗ εταιρεία Mourtzi με κάθε συλλογή της καταφέρνει να ενθουσιάζει ακόμα και την πιο απαιτητική γυναίκα. Τα εξαιρετικής ποιότητας υλικά, τα ντελικάτα υφάσματα και οι κομψές λεπτομέρειες αγκαλιάζουν περίτεχνα τα κλασσικά διαχρονικά αλλά και νεανικά μοντέρνα σχέδια.\nΣτη φετινή συλλογή μια μεγάλη ποικιλία σε σχέδια από γόβες, peep toe και πέδιλα κατασκευασμένα στο χέρι περιμένει όλες εσάς να βρείτε μέσα της το ιδανικό σχέδιο που θα ολοκληρώσει αρμονικά το bridal look σας. Τα στρας και τα κρύσταλλα πρωταγωνιστούν στις λεπτομέρειες ενώ στην χρωματική παλέτα το λευκό κι το ιβουάρ έχουν τον πρώτο λόγο.\nΠοιότητα, κομψότητα και εκλεπτυσμένο στυλ είναι τα βασικά χαρακτηριστικά κάθε συλλογής της εταιρείας Mourtzi. Συμπληρώστε τη νυφική σας εμφάνιση με ένα εξαιρετικής αισθητικής ελληνικό ζευγάρι υποδημάτων και τραβήξτε όλα τα βλέμματα! Όποιο και αν είναι το στυλ σας στη συλλογή άνοιξη καλοκαίρι 2013 Mourtzi σίγουρα θα βρείτε το ιδανικό σχέδιο για την πιο ευτυχισμένη ημέρα της ζωής σας, την ημέρα του γάμου σας. Δείτε τη συλλογή Mourtzi Νυφικά παπούτσια Άνοιξη Καλοκαίρι 2013 στις εικόνες που ακολουθούν.\nΚατηγορίες: chic νυφικά παπούτσια, Mourtzi, Mourtzi Νυφικά παπούτσια, nyfika papoutsia, Κομψά νυφικά παπούτσια, Νυφικά παπούτσια, Νυφικα παπουτσια 2013, νυφικα παππουτσια, Νυφικά υποδήματα, παπουτσια γαμου, παπουτσια νυφης


Eμπιστεύεστε την διαίσθηση σας;\nΗ διαίσθηση σύμφωνα με τον Γιούνγκ είναι μια από τις σημαντικότερες λειτουργίες του ανθρώπινου πνεύματος. Πολλοί άνθρωποι την αποδέχονται και την χρησιμοποιούν στη ζωή τους ενώ άλλοι την απορρίπτουν και αμφισβητούν την ύπαρξη της. Εσείς εμπιστεύεστε τη διαίσθηση σας; Είστε διαισθητικό άτομο; Aυτό το τεστ θα σας βοηθήσει να καταλάβετε!\nΑφορά: Όλους. Έχει συμπληρωθεί: 40.355 φορές\nΑπό λίμπιτντο....πώς πάμε;\nΑφορά: Όλους. Έχει συμπληρωθεί: 65.950 φορές\nΘέλετε να μάθετε πόσο ελκυστικές είσαστε για τους άντρες ; Πειρασμός ή απλά αδιάφορη ; Eπιθετική ή το κορίτσι της διπλανής πόρτας; Αυτό το τέστ θα σας βοηθήσει!Και θα βοηθήσει και όσους από εδώ θέλουν να σας γνωρίσουν να σχηματίσουν μια εικόνα για σας!\nΑφορά: Γυναίκες. Έχει συμπληρωθεί: 79.787 φορές\nΚατηγορία : Γυναίκα / Ομορφιά\nΠόσο εχέμυθοι και πόσο υπεύθυνοι είσαστε όσο αφορά την σεξουαλική σας ζωή ; Την κρατάτε για τον εαυτό σας ή οι ερωτικές σας περιπέτειες αποτελούν πρωτοσέλιδα συζητήσεων στις παρέες σας ; Είσαστε αδιάκριτοι και φέρνετε τον / την ερωτική σας σύντροφο σε δύσκολη θέση ; Αυτό το τεστ θα σας βοηθήσει να καταλάβετε!\nΑφορά: Όλους. Έχει συμπληρωθεί: 55.942 φορές\nΤελικά ξέρετε να αγαπάτε ή το μόνο πράγμα που σας ενδιαφέρει είναι ο εαυτός σας; Ισως αυτό το μικρό και διασκεδαστικό τεστ σας αποκαλύψει πράγματα που αγνοούσατε!\nΑφορά: Όλους. Έχει συμπληρωθεί: 74.726 φορές\nΚατηγορία : Ερωτικές σχέσεις / Όταν η σχέση σοβαρεύει\nΣας αρέσει το σώμα σας; Νιώθετε άνετα με την εμφάνιση σας; Πως θα αξιολογούσατε το σώμα σας; Θέλετε να μάθετε εάν τo αποδέχεστε ή αν το αγαπάτε; Αυτό το τεστ θα σας βοηθήσει!\nΑφορά: Όλους. Έχει συμπληρωθεί: 20.588 φορές\nΤελικά ζηλεύετε παθολογικά και άρρωστα τον σύντροφο σας ή μήπως παγερά αδιάφορείτε;\nΑφορά: Όλους. Έχει συμπληρωθεί: 76.929 φορές\nΚατηγορία : Ερωτικές σχέσεις / Ζήλεια\nΕ...ναι λοιπόν!!! Σας αρέσει τρελλά! Ξέρετε όμως το τρόπο να τον/την προσεγγίσετε και να του/της τραβήξετε την προσοχή? Κάντε αυτό το τέστ! Για να δούμε....το φλέρτ σας έχει ανταπόκριση;\nΑφορά: Όλους. Έχει συμπληρωθεί: 53.336 φορές\nΤα φέρατε από δώ , τα φέρατε απο κεί....και να ήρθε επιτέλους η στιγμή του πρώτου ραντεβού! Ξέρετε όμως πως να το χειριστείτε; Κάντε αυτό το τέστ!Αλλιώς.....συμβουλευτείτε τους ειδικούς!\nΑφορά: Όλους. Έχει συμπληρωθεί: 41.412 φορές\nΈχετε τάση προς την απιστία;\nΣτις μέρες μας ποτέ κανείς δεν μπορεί να είναι σίγουρος για το αν θα μπορέσει να μείνει πιστός / πιστή σε μια μονογαμική σχέση! Εσείς μπορείτε;Η μήπως έχετε μια τάση πρός την απιστία ; Αυτό το τέστ θα σας βοηθήσει να καταλάβετε!\nΑφορά: Όλους. Έχει συμπληρωθεί: 63.783 φορές\nΚατηγορία : Ερωτικές σχέσεις / Απιστία\nProcess time: 0.0083001 secs. Queries: 6 Memory: 4194304


Γώγος: Κλείστε τ’ αυτιά σας στην παραπληροφόρηση – Κοντοζαμάνης: Από το Δεκέμβριο η παραλαβή δόσεων εμβολίων | Empisteutiko.gr\nΣήμερα 18 Απριλίου 2021 05:54 Καιρός Ζώδια Σαν Σήμερα\n«Η κατάσταση είναι κρίσιμη και δυσάρεστη», είπε ο Χαράλαμπος Γώγος. Σήμερα ανακοινώθηκαν 202 νέα κρούσματα και ένας νέος θάνατος.\nΗ Παρασκευή είναι η δεύτερη ημέρα ενημέρωσης για τον κορονοϊό στην Ελλάδα. Σήμερα στην θέση του καθηγητή Σωτήρη Τσιόδρα ήταν ένας άλλος γνωστός μας καθηγητής, ο κ. Χαράλαμπος Γώγος ο οποίος από την πρώτη ημέρα έξαρσης της πανδημίας μας ενημερώνει για όλα όσα πρέπει να ξέρουμε για τον κορονοϊό.\nΣτην Ευρώπη αντιμετωπίζουμε νέα έξαρση της πανδημίας, προσθέτοντας ότι το ίδιο συμβαίνει και στην χώρα μας, προσέθεσε.\nΤόνισε ότι «πρέπει να κλείνουμε τα αυτιά μας στην παραπληροφόρηση και να έχουμε τα μάτια μας ανοιχτά».\nΣαν Σήμερα Σάββατο 05/09 Συναγερμός για εξαφάνιση 14χρονης στην Ξάνθη\nΣυναγερμός για εξαφάνιση 14χρονης στην Ξάνθη\nΣυναγερμός έχει σημάνει στις Αρχές της Ξάνθης, μετά την εξαφάνιση της 14χρονης Ραφαηλίας. Σύμφωνα με την ανακοίνωση του Χαμόγελου του...


ΑΝΤΙΕΘΝΙΚΙΣΤΙΚΗ ΚΙΝΗΣΗ: Έκθεση: «Η 28η Οκτωβρίου»\nΗ 28η Οκτωβρίου είναι μια πάρα πολύ σπουδαία μέρα. Η 27η Οκτωβρίου και η 29η Οκτωβρίου δεν λένε και πάρα πολλά πράγματα. Η 26η Οκτωβρίου κάτι λέει άμα σε λένε Δημήτρη. Ο Δημήτρης Καλπακλής που τον λένε Δημήτρη και πάει\nΔευτέρα, χαίρεται πάρα πολύ που τον λένε Δημήτρη γιατί γιορτάζει και παίρνει πάρα πολλά παιχνίδια και είναι πάρα πολύ τυχερός. Ενώ άμα σε λένε Νεκτάριο δεν είσαι και πολύ τυχερός, γιατί κανένας δεν ξέρει πότε γιορτάζουν οι Νεκτάριοι. Κάποτε πρέπει να γιορτάζουν οι Νεκτάριοι, γιατί\nένα παιδί που το λένε Νεκτάριο μού είπε ότι κάποτε γιορτάζουν ακόμα και οι Νεκτάριοι, αλλά επειδή κανένας άνθρωπος στον κόσμο δεν ξέρει πότε γιορτάζουν οι Νεκτάριοι, αυτό το παιδί είναι πολύ στενοχωρημένο και τρέχουν και οι μύξες του.\nΕγώ είμαι πολύ περήφανη Ελληνοπούλα. Νιώθω ένα ρίγος. Και μόλις το είπα στη μαμά μου μού έβαλε θερμόμετρο και είχα 37,4 και μου έδωσε σιρόπι και μου πέρασε το ρίγος. Η γιαγιά μου νιώθει ένα ρίγος από μόνη της, γιατί εκείνη\nτην έζησε την 28η Οκτωβρίου και πρέπει να την πέρασε πάρα πολύ ωραία.\nΚι εμένα όταν ήρθε η Χαρούλα σπίτι μου, μου ζήτησε όλες μου τις Μπάρμπι και τη Σίντι αστροναύτη, της είπα ηρωικά «ΟΧΙ» γιατί δεν είναι καθόλου ευγενικό αυτό που έκανε ο Ιταλός πρέσβης και η Χαρούλα. ?μα θέλεις να χαρίσεις κάτι\nτο κάνεις από μόνος σου. Κι ο κύριος Μεταξάς δεν ήθελε να χαρίσει την Ελλάδα ούτε εγώ τη Σίντι αστροναύτη.\nΚαι μετά τους πολεμήσαμε τους Ιταλούς. Δηλαδή, εγώ δεν τους πολέμησα γιατί δεν είχα γεννηθεί ακόμα. Ούτε ο μπαμπάς ούτε η μαμά. Η μαμά δεν ξέρω πότε γεννήθηκε γιατί όποτε τη ρωτάω «μαμά, πόσων χρόνων είσαι;» μου απαντάει\n«μήπως είδες το Βετέξ της κουζίνας;».\nΚαι μετά πέρασε η 28η Οκτωβρίου και μπήκανε άλλοι μήνες άσχετοι και διώξαμε τους Ιταλούς και μπήκανε οι Τούρκοι. Όχι, λάθος, Θάνο, μου δίνεις τη γόμα σου; Μπήκανε οι Γερμανοί. Μπήκανε οι Γερμανοί και η γιαγιά μου έκλεισε τα\nπαντζούρια για να μην τους βλέπει και τους έβλεπε κρυφά από τις γρίλιες και την έπιασε η μαμά της και την έδειρε. Κι άλλοι άνθρωποι κλείσανε τα παντζούρια γιατί τους σιχαίνονταν. Κι εγώ σιχαίνομαι το γάλα άμα κάνει πέτσα.\nΚαι όλοι οι Γερμανοί ήτανε χάλια, αλλά ο πιο χάλια απ' όλους ήτανε ο Παλαιών Πατρών Γερμανός. Αυτός ήτανε από μητέρα Πατρινιά, πατέρα Γερμανό και το μικρό του όνομα ήταν «Παλαιών» και δεν ξέρω πότε γιορτάζει ούτε αν του φέρνανε δώρα. Αυτός πήγαινε μπροστά μπροστά και είχε μια ελληνική\nσημαία και την έσκισε και την πέταξε και την πάτησε και την έφτυσε. Και μετά πήρε μια γερμανικιά, πιο σιδερωμένη και μετά πήγε στην Ακρόπολη και την έβαλε στην Ακρόπολη. Και ένα παιδί θύμωσε πάρα πολύ και πήγε με ένα φίλο του και την έβγαλε και την πέταξε στο κεφάλι ενός περαστικού. Και τον\nφίλο του τον λέγανε Σάντσο και το παιδί Απόστολο Γκλέτσο και μετά επειδή ήτανε τόσο γενναίος, οι άνθρωποι θέλανε να τον κάνουνε υπερνομάρχη, αλλά κάνανε μια κυρία Φώφη.\nΚαι μετά δεν ήτανε πια 28η Οκτωβρίου και όλοι πεινάγανε και τρώγανε γάτες. Εμείς έχουμε μια γάτα τη Λουλού, αλλά δεν την τρώμε γιατί την αγαπάμε, αλλά γιατί είναι πολύ νευρικιά και τη φοβόμαστε. Κι εκτός από γάτες σκοτώσανε\nκαι τον αδελφό της γιαγιάς μου πάνω σε ένα βουνό που νομίζω ότι ήτανε ο Παρνασσός χωρίς τις πίστες. Και μετά περάσανε τα χρόνια και οι Γερμανοί δεν θυμάμαι πώς φύγανε. Ή τους διώξαμε ή μας βαρέθηκαν.\nΑναρτήθηκε από Αντιεθνικιστική Κίνηση στις 2:44 π.μ.


Δείτε μια εικόνα στο Instagram και θέλετε να την αποθηκεύσετε στο smartphone ή στον υπολογιστή σας; Ή θέλετε να κάνετε repost στο Instagram για μια θέση που αγαπάτε; Αν και μπορεί να φαίνεται δύσκολο να γίνει με την πρώτη ματιά, δεν είναι τόσο δύσκολο να γίνει. Απλά πρέπει να επιλέξετε τις σωστές εφαρμογές για να το κάνετε αυτό. Εδώ στο Apptuts εξετάσαμε τις καλύτερες επιλογές στην αγορά και θα τις μοιραστούμε μαζί σας στις επόμενες γραμμές. Μείνετε συντονισμένοι! ·)\nΣημείωση: Απολαύστε και δείτε το καλύτερο μάθημα Instagram στην αγορά κάνοντας κλικ εδώ ή επισκεφθείτε την καλύτερη εφαρμογή προγραμματισμού αναρτήσεων κάνοντας κλικ εδώ!\nΑυτός ο ιστότοπος ήταν κάποτε μία από τις καλύτερες επιλογές για τη λήψη εικόνων Insta στον υπολογιστή σας, αλλά φαίνεται ότι το Instagram δεν άρεσε πάρα πολύ τον ιστότοπο και διέταξε να κλείσει την ηλεκτρονική του έκδοση. Ωστόσο, μπορείτε να κάνετε λήψη της εφαρμογής και να την χρησιμοποιήσετε στον υπολογιστή σας μέσω του καταλόγου GitHub. Απλά κάντε κλικ εδώ και κατεβάστε το.\nΑυτή είναι μια επιλογή μόνο για Android που σας επιτρέπει να κάνετε λήψη φωτογραφιών και βίντεο από το Instagram. Χρησιμοποιεί τη διεύθυνση URL της εικόνας ή του βίντεο που θέλετε να κάνετε λήψη. Αν θέλετε, μπορείτε επίσης να χρησιμοποιήσετε την ίδια εφαρμογή για να κάνετε λήψη βίντεο από το Vine.\nΚάντε κλικ εδώ για λήψη για Android\n3. Repost Γρήγορη για Instagram\nΜια άλλη εφαρμογή που σας επιτρέπει να κατεβάσετε και να αναπαραγάγετε εύκολα εικόνες ή βίντεο. Αλλά ένα από τα δυνατά σημεία του είναι ότι μπορείτε να χρησιμοποιήσετε πολλούς λογαριασμούς Instagram. Δεν θα χρειάζεται πλέον να συνδεθείτε και να αποσυνδεθείτε για λήψη και αναμετάδοση: η εφαρμογή είναι μία από τις λίγες που σας επιτρέπει να χρησιμοποιήσετε περισσότερους από έναν λογαριασμούς. Επιπλέον, έχετε την επιλογή να αφαιρέσετε το υδατογράφημα κατά την αναδιάταξη. Τέλος, μπορείτε επίσης να μοιράζεστε περιεχόμενο στο Facebook ή το Twitter.\nΚάντε κλικ εδώ για να κάνετε λήψη στο iPhone\nΤο εργαλείο διαχείρισης κοινωνικών μέσων είναι ένα από τα πιο πλήρεις στο διαδίκτυο. Εκτός από τη δυνατότητα διαχείρισης λογαριασμών στο Facebook, το Twitter και το Instagram, μπορείτε να το χρησιμοποιήσετε για να κάνετε repost στο Instagram. Απλά κάντε κλικ σε ένα συγκεκριμένο κουμπί για αυτό, που βρίσκεται κάτω από τη δημοσιευμένη φωτογραφία. Από εκεί, η εφαρμογή θα αντιγράψει τη φωτογραφία και τη λεζάντα που χρησιμοποιήθηκε, επιτρέποντάς σας να επεξεργαστείτε αυτό που είχε γράψει προηγουμένως και να προγραμματίσετε την ώρα που θέλετε.\nΚάντε κλικ στο σύνδεσμο για να το κατεβάσετε στο iPhone ή στο Android.\nΈνας από τους κορυφαίους ανταγωνιστές της Hootsuite, το Buffer σας επιτρέπει επίσης να διαχειρίζεστε πολλούς λογαριασμούς κοινωνικών δικτύων για να μοιράζεστε περιεχόμενο από τα προφίλ ή τις επιχειρήσεις σας. Εξαιτίας αυτού, η πλατφόρμα δεν μπορούσε να μείνει πίσω και επιτρέπει στους χρήστες της να αναπαράγουν το Instagram.\nΓια να το κάνετε αυτό, πατήστε το εικονίδιο "..." δίπλα στην εικόνα που θέλετε να αναδημοσιεύσετε και πατήστε το κουμπί "Copy URL". Στη συνέχεια ανοίξτε το Buffer και θα αναγνωρίσει την αντιγραμμένη διεύθυνση URL. Η εφαρμογή θα σας ρωτήσει εάν θέλετε να αναδημοσιεύσετε αυτήν τη φωτογραφία ανοίγοντας την οθόνη επεξεργασίας και επιτρέποντάς σας να την προγραμματίσετε. Θυμηθείτε ότι είναι απαραίτητο να ζητήσετε άδεια από το προφίλ που δημοσίευσε αρχικά τη φωτογραφία πριν προχωρήσετε! Το Buffer είναι διαθέσιμο σε Android και iOS.\nΑν θέλετε να κάνετε λήψη βίντεο και εικόνων, αυτή η εφαρμογή είναι μια από τις καλύτερες επιλογές. Εκτός από τη λήψη, μπορείτε επίσης να αναπαράγετε όλα όσα βρίσκετε σε αυτά τα κοινωνικά μέσα. Ένα άλλο ενδιαφέρον σημείο της εφαρμογής είναι ότι μπορείτε να χρησιμοποιήσετε μια ανάρτηση που σας άρεσε στο Instagram για να την μοιραστείτε με άλλα κοινωνικά μέσα όπως το Facebook, το Twitter, κλπ. Ένα δροσερό πράγμα για την εφαρμογή είναι ότι δεν χρειάζεται να κάνετε λήψη των φωτογραφιών μία προς μία. Μπορείτε να επιλέξετε έναν μεγάλο αριθμό φωτογραφιών και, στη συνέχεια, κάντε κλικ στο στοιχείο λήψης, όλες οι λήψεις ταυτόχρονα. Έχει μια έκδοση Pro και είναι διαθέσιμη μόνο για iPhone.\nΜια πολύ πρακτική εφαρμογή που έχει πολύ ενδιαφέρουσες λεπτομέρειες. Σε αντίθεση με την προηγούμενη εφαρμογή, την οποία πρέπει να συνδεθείτε στο Insta, μπορείτε να κατεβάσετε τις φωτογραφίες χρησιμοποιώντας μόνο τη διεύθυνση URL της ανάρτησης. Στη συνέχεια, όταν αποθηκεύσετε κάτι στην εικόνα ή το βίντεο, θα καταγραφούν στο τμήμα των φωτογραφιών σας, επιτρέποντάς σας να αναπαραγάγετε το Instagram. Λειτουργεί μόνο στο iPhone.\n8. Μπόνους: χρησιμοποιήστε την οθόνη εκτύπωσης για να αναπαραγάγετε το Instagram!\nΠολλοί άνθρωποι ξεχνούν ότι η οθόνη εκτύπωσης του υπολογιστή μπορεί να είναι ένας τρόπος χρήσης των φωτογραφιών που σας αρέσουν στο Instagram. Για να το κάνετε αυτό, απλώς συνδεθείτε στον λογαριασμό ιστού Instagram και αφαιρέστε την οθόνη εκτύπωσης. Στη συνέχεια, φυσικά, θα πρέπει να περάσετε αυτήν την εικόνα στο smartphone σας και στη συνέχεια να την χρησιμοποιήσετε στην εφαρμογή σας.\nΑλλά μείνετε συντονισμένοι! Εάν πρόκειται να τραβήξετε ένα στιγμιότυπο οθόνης οποιουδήποτε προφίλ εκτός από το δικό σας στο Instagram, πρέπει να γνωρίζετε ότι το κοινωνικό δίκτυο διαθέτει ένα εργαλείο που λέει στο χρήστη ότι κάποιος έχει εγγραφεί ή έχει τραβήξει φωτογραφίες από τις αναρτήσεις τους.\nΠριν φύγετε, απολαύστε και ελέγξτε τα άλλα άρθρα Instagram:\nΩ και θυμηθείτε: σέβετε πάντα τα δικαιώματα πνευματικής ιδιοκτησίας κατά τη λήψη!\nΤι γνώμη έχετε για τη λίστα των εφαρμογών μας για την αποθήκευση εικόνων και την αναδημοσίευση στο Instagram;\nΉξερες ήδη ή χρησιμοποιείς κάποιο από αυτά; Πείτε μας στα σχόλια που σας έδιναν την προσοχή!


Δημιουργικές διαδρομές στην πόλη\nΤελευταία ενημέρωση: 2012-07-22, 19:05:14\nΠρωτότυπο εκπαιδευτικό πρόγραμμα για παιδιά ηλικίας 13 έως 16 ετών\nΤο εκπαιδευτικό πρόγραμμα με τίτλο «Διαδρομές στην πόλη» θα πραγματοποιηθεί την Τέταρτη 25 και την Πέμπτη 26 Ιουλίου από τις βιβλιοθήκες του ΔΗΚΙ και του Διαύλου, για παιδιά ηλικίας 13 έως 16 ετών. Πρόκειται για μια ξενάγηση σε σημεία ιστορικής μνήμης της πόλης του Βόλου που βρίσκονται εκατέρωθεν του κεντρικού εμπορικού δρόμου της οδού Ερμού, στη συνοικία Μεταμόρφωσης, αλλά και στο λόφο των Παλαιών.\nΜε αφετηρία τη διαδρομή από το σύγχρονο εμπορικό κέντρο η ομάδα θα ξεναγηθεί μέσω της οδού Ερμού προς τη συνοικία των παλαιών, τη συνοικία όπου συγκροτήθηκε η πόλη του Βόλου, και θα γνωρίσει σημεία ιστορικής μνήμης του Βόλου (κτήρια, καταστήματα, πλατείες, δρόμοι).\nΚατά τη διαδρομή η ομάδα θα μπορεί να καταγράφει ψηφιακά (φωτογραφία, βίντεο, ήχους) στιγμιότυπα που σχετίζονται με τα σημεία μνήμης σε λήψεις που θα είναι ελεύθερες, χωρίς περιορισμούς σε σχέση με το αποτέλεσμα και τον τρόπο χρήσης τους. (π.χ. εικαστική αποτύπωση, αφαιρετική, ντοκιμαντέρ κ.λπ.).\nΗ παραπάνω διαδρομή θα συνδεθεί με συγκεκριμένες αναγνωστικές προτάσεις, λογοτεχνικά έργα, λευκώματα για την πόλη, περιοδικά, ιστορικά βιβλία, ιστοσελίδες, ψηφιοποιημένα τεκμήρια, κ.ά.\nΓια περισσότερες πληροφορίες και δηλώσεις συμμετοχής οι ενδιαφερόμενοι μπορούν να επικοινωνούν (Δευτέρα 23 και Τρίτη 24 Ιουλίου από τις 7:30 – 15:30) με τη Βιβλιοθήκη του Δημοτικού Κέντρου Ιστορίας και Τεκμηρίωσης, τηλ. 2421039644, 2421021664 email: diki@diki.gr\nTo πρόγραμμα εντάσσεται στο πλαίσιο των καλοκαιρινών εκδηλώσεων των βιβλιοθηκών της Διεύθυνσης Αρχείων, Μουσείων και Βιβλιοθηκών του ΔΟΕΠΑΠ – ΔΗΠΕΘΕ Δήμου Βόλου και είναι η 14η εκδήλωση που υλοποιούν σε συνεργασία οι βιβλιοθήκες του Δημοτικού Κέντρου Ιστορίας και Τεκμηρίωσης, του Κ.Π.Ν. Δίαυλος και της Δημοτικής Βιβλιοθήκης Νέας Αγχιάλου, οι οποίες ήδη υλοποίησαν με μεγάλη ανταπόκριση από το κοινό (περισσότερα από 200 παιδιά και 250 ενήλικες) τις έως τώρα εκδηλώσεις που εντάσσονται στο πλαίσιο της καλοκαιρινής εκστρατείας «Διαδρομές με πυξίδα την βιβλιοθήκη» που διοργανώνει η ΑΜΕ FUTURE LIBRARY με την υποστήριξη του Ιδρύματος Σταύρος Νιάρχος.\nΥπενθυμίζεται ότι για τον Αύγουστο έχουν προγραμματιστεί οι παρακάτω εκδηλώσεις στην Βιβλιοθήκη της Νέας Αγχιάλου:\nΣτις 2/8, 10:00-13:00 προγραμματίζονται «Τα ζάρια των ιστοριών»: παιχνίδι με τα βιβλία, για παιδιά 8-12 ετών.\nΣτις 9/8, 10:00-13:00, ακολουθούν «Τα μονοπάτια των βιβλίων», για παιδιά 8-12 ετών.\nΣτις 10/8, 18:00-20:00, προγραμματίζεται η «Οδύσσεια, η πολυμήχανη ιστορία»: Τα παιδιά μέσα από τη θεατρική έκφραση αναβιώνουν τις περιπέτειες του Οδυσσέα στο δύσκολο ταξίδι του μέχρι την Ιθάκη, για παιδιά: 8-12 ετών.\nΣτις 16/8, 10:00-13:00, σειρά έχει «Ο χρόνος που μας χωρίζει, ο χρόνος που μας ενώνει»: εικαστικό εργαστήρι για το χρόνο, για παιδιά 9-13 ετών.\nΣτις 22/8, 17:00-19:00, προγραμματίζονται «Οι Διαδρομές των Ηρώων»: Ακολουθούμε τους ήρωες στις περιπλανήσεις τους μέσα στα βιβλία και τις ιστορίες. Εμψυχωτής: Έφη Λάγγα, για παιδιά: 8-15 ετών. Στις 30/8, 10:00-13:00, προγραμματίζονται «Τα ζάρια των ιστοριών»: Παιχνίδι με τα βιβλία, για παιδιά 8-12 ετών.